open-index/open-wikipedia-markdown huggingface dataset:
ပဝါရိတသိက္ခာပုဒ်

အမှု—**ပင့်လည်းပင့်အပ် ဝါရိတ်လည်း သင့်ပြီးပါလျက် ခဲဖွယ် ဘောဇဉ်ကိုစားမှု။

အမှုသည်—**ဘိက္ခုနီအများ။ 

### ဘိက္ခုနီများကို ပင့်၍ဆွမ်းကပ်ခြင်း
ဗြဟ္မဏ (ပုဏ္ဏား) တစ်ယောက်သည် ဘိက္ခုနီတို့ကို ထမင်းစားဖိတ်၍ (ဆွမ်းစားကြွပါစသည်ဖြင့် မဖိတ်ဘဲ “ထမင်းစားကြွပါ” စသည်ဖြင့် မလျှောက်အပ်သော ပင့်နည်းဖြင့် ပင့်ဖိတ်၍) ဆွမ်းကျွေး၏၊ ဘိက္ခုနီတို့သည် မျက်နှာစိမ်းအိမ် ဖြစ်၍ ဝအောင်စားနိုင်ကြဟန်မတူ၊ ထို့ကြောင့် ထိုသူကျွေးစဉ်က “တော်ပါပြီ” ဟုဆို၍ ထပ်လိုက်သော ဆွမ်း, ဟင်းများကို တားမြစ်ခဲ့သော်လည်း ဆွမ်းစားပြီး၍ ပြန်ကြသောအခါ ဆွေမျိုးများအိမ်သို့ သွား၍ တချို့ ကထပ်စားကြ တချို့က ကျောင်းကျမှစားဖို့ရန် ဆွမ်းယူ၍သွားကြလေသည်။ 

ထိုဗြဟ္မဏသည် ဘိက္ခုနီတို့ပြန်သွားသောအခါ အိမ်နီးချင်းတို့ကို “ဘိက္ခုနီများကိုတော့ တင်းတိမ်အားရအောင် ကျွေးပြီးပါပြီ, လာကြပါဦး, မိတ်ဆွေတို့ကိုလဲ အားရအောင် ကျွေးပါဦးမည်” ဟု ဖိတ်ခေါ်လေရာ သူ၏ဖိတ်ခေါ် ပုံ (စကားကြီးကျယ်ပုံ)ကို မခံချင်သူတို့က “ခင်ဗျားက ကျုပ်တို့ကို ဘယ်မှာ တင်းတိမ်အောင် ကျွေးနိုင်မှာလဲ, ခင်ဗျားအိမ်က စားပြီးသော ဘိက္ခုနီ တွေတောင် ကျုပ်တို့အိမ်တွေဆီ လာပြီး တချို့ က စားသွား, တချို့ကဆွမ်းထည့် ယူသွားကြတယ်”ဟု ထိုသူ့စိတ်ကို ဆွပေးကြလေသည်၊ ထိုအခါ စကားကြီး စကားကျယ် ပြောမိသော ထိုဗြဟ္မဏသည် ရှက်လှသဖြင့် ထိုဘိက္ခုနီများ အပေါ် သဒ္ဓါကြည်ညိုစိတ် ကင်း၍ ကဲ့ရဲ့ခြင်းကြောင့် ဤသိက္ခာပုဒ်ကို ပညတ်တော်မူရလေသည်။ 
### သိက္ခာပုဒ်
ယာ ပန ဘိက္ခုနီ နိမန္တိတာ ဝါ ပဝါရိတာ ဝါ ခါဒနီယံ ဝါ ဘောဇနီယံ ဝါ ခါဒေယျ ဝါ ဘုဉ္ဇေယျ ဝါ, ပါစိတ္တိယံ။

### မြန်မာပြန်
အကြင်ဘိက္ခုနီသည် မအပ်သော ဖိတ်နည်းဖြင့် ဖိတ်အပ်သည်လည်းဖြစ်-တော်ပြီဟု ပယ်မြစ်ပြီးလည်း ဖြစ်ပါလျက် နောက်ထပ် ခဲဖွယ်ကိုသော်လည်း ခဲအံ့၊ ဘောဇဉ်ကိုသော်လည်း စားအံ့၊ ထိုဘိက္ခုနီမှာ ပါစိတ်အာပတ်သင့်၏။ 
### မှတ်ချက်
ဘိက္ခုပါစိတ်ခန်း၌ ပါသော ပရမ္ပရဘောဇနသိက္ခာပုဒ်, ပဝါရိတသိက္ခာပုဒ်များနှင့် ဤသိက္ခာပုဒ်သည် မတူတတ် ဤသိက္ခာပုဒ်ကား ဘိက္ခုနီတစ်ယောက်ကို မအပ်သော ပင့်နည်းဖြင့် ပင့်၍ ဆွမ်းကျွေးရာဝယ် တော်ပါပြီဟု တားမြစ်ပြီးနောက် ထိုဆွမ်းအလှူရှင်ကို ခွင့်မပန်ဘဲ ဘယ်နည်းနှင့်မျှ နောက်ထပ်မစားရ၊ အလှူရှင်ကို ခွင့်ပန်ပြီးလျှင်ကား ဘိက္ခုပါစိတ်သိက္ခာပုဒ်၌ ရသင့်သော ခြွင်းချက်များအတိုင်း ညီညွတ်လျှင် နောက်ထပ် စားနိုင်၏။

### ကိုးကား
ဩဝါဒူပသင်္ကမနသိက္ခာပုဒ်

အမှု—**ဥပုသ်နေ့ကို မမေးဘဲနှင့် ဩဝါဒခံဖို့ရန် ခွင့်မတောင်းမှု။ 

အမှုသည်—**ဘိက္ခုနီအများ။ 

### ဘိက္ခုနီအများ
ဘိက္ခုနီသာသနာ တည်ခါစ ဘိက္ခုနီ အများတို့သည် ၁၃-ရက်နေ့လောက်ကပင် ယခုလာမည့် ဥပုသ်နေ့သည် စာတုဒ္ဒသီ ဥပုသ်ပါလား, ပန္နရသီ ဥပုသ်ပါလား”ဟု မေးလေ့ မရှိကြ၊ “တပည့်တော်များ ဩဝါဒကို နာခံလိုပါသည်”ဟုလည်း ခွင့်တောင်းလေ့ မရှိကြ၊ ထိုအခါ ဘိက္ခုတို့က ကဲ့ရဲ့၍ ဘုရားရှင်ထံ လျှောက်ကြသောကြောင့် ဤသိက္ခာပုဒ်ကို ပညတ်တော်မူရလေသည်။ 
### သိက္ခာပုဒ်
အနွဍ္ဎမာသံ ဘိက္ခုနိယာ ဘိက္ခုသံဃတော ဒွေ ဓမ္မာ ပစ္စာသီသိတဗ္ဗာ ဥပေါသထပုစ္ဆကဉ္စ ဩဝါဒူပသင်္ကမနဉ္စ။ တံ အတိက္ကာမေန္တိယာ ပါစိတ္တိယံ။

### မြန်မာပြန်
ဘိက္ခုနီမှန်လျှင် လခွဲတစ်ကြိမ်ကျ ဘိက္ခုသံဃာ့အထံမှ ဥပုသ်နေ့မေးခြင်း, ဩဝါဒခံယူဖို့ရန် ခွင့်တောင်းခြင်း ဟူသော ၂-ပါးသော တရားတို့ကို တောင့်တသိုက်ကုန်၏၊ ထိုလခွဲကို လွန်စေသော (လခွဲတစ်ကြိမ် မပြုမိသော) ထိုဘိက္ခုနီမှာ ပါစိတ်အာပတ်သင့်၏။ 

### မှတ်ချက်
ဤပညတ်တော်အရ ဘိက္ခုနီအများ၏ကိုယ်စား ၂-ပါး-၃-ပါးသွား၍ ယခုလာမည့်ဥပုသ်နေ့သည် စာတုဒ္ဒသီ (၁၄-ရက်) ပန္နရသီ(၁၅-ရက်) ဥပုသ်ပါလားဟု မေးရမည်၊ ထိုသို့မေး၍ ဘိက္ခုများပြုရာ ဥပုသ်နေ့မှာပင် ဘိက္ခုနီတို့လည်း ဥပုသ်ပြုရသည်။ တစ်ရံတစ်ခါ အကြောင်း အမျိုးမျိုးကြောင့် ဘိက္ခုတို့သည် ၁၄-ရက်ဥပုသ်ကို ၁၅-ရက်ဥပုသ်, ၁၅-ရက်ဥပုသ်ကိုလည်း ၁၄-ရက် ဥပုသ်ပြောင်းလွှဲတတ်၏။ ထို့ကြောင့် ၁၃-ရက်နေ့က တင်ကြို၍ မေးရသည်၊ ဩဝါဒတောင်းပုံကို ဘိက္ခုပါစိတ် ဘိက္ခုနောဝါဒဝဂ်၌ ပြခဲ့ပြီ။]

### ကိုးကား
ဒုတိယသိက္ခမာနနဝုဋ္ဌာပနသိက္ခာပုဒ်

အမှု—**ငါ့နောက်သို့ ၂-နှစ်ပတ်လုံး လိုက်နေလျှင် ဘိက္ခုနီပြုပေးမည်ဟု ဝန်ခံပြီးနောက် ထိုဝန်ခံချက် ပျက်ကွက်မှု။

အမှုသည်—**ထုလ္လနန္ဒာ။

### ထုလ္လနန္ဒာ၏ ဂတိမတည်မှု
သိက္ခမာန်တစ်ယောက်သည် ထုလ္လနန္ဒာအား ဘိက္ခုနီ ပြုပေးပါရန် တောင်းပန်လာ၏။ ထိုအခါ ထုလ္လနန္ဒာက ခု “ငါ့နောက်သို့ ၂-နှစ်ပတ်လုံးလိုက်၍ ပြုစုလုပ်ကျွေးမည် ဖြစ်လျှင် ဘိက္ခုနီပြုပေးမည်”ဟု ဝန်ခံပြီးနောက် တစ်စုံတရာ အန္တရာယ်မရှိပါဘဲ ပြုမပေးသည့်အတွက် ဤသိက္ခာပုဒ်ကို ပညတ်တော်မူရလေသည်။ 

### သိက္ခာပုဒ်
ယာ ပန ဘိက္ခုနီ သိက္ခမာနံ ‘‘သစေ မံ တွံ, အယျေ, ဒွေ ဝဿာနိ အနုဗန္ဓိဿသိ, ဧဝါဟံ တံ ဝုဋ္ဌာပေဿာမီ’’တိ ဝတွာ သာ ပစ္ဆာ အနန္တရာယိကိနီ နေဝ ဝုဋ္ဌာပေယျ, န ဝုဋ္ဌာပနာယ ဥဿုက္ကံ ကရေယျ, ပါစိတ္တိယံ။

### မြန်မာပြန်
သိက္ခမာန်ကို “အကယ်၍ ငါ့နောက်သို့ ၂-နှစ်ပတ်လုံး လိုက်နေအံ့၊ ထိုသို့လိုက်နေလျှင် ငါသည် သင့်ကို ဘိက္ခုနီ ပြုပေး မည်”ဟု ပြောဆိုပြီး၍ နောက်အခါ တစ်စုံတရာ အန္တရာယ်မရှိပါဘဲ ကိုယ်တိုင်လည်း ရဟန်းပြုမပေးသော, သူတစ်ပါးတို့ကိုလည်း ပြုပေး ဖို့ရန် ကြောင့်ကြမစိုက်သော ဘိက္ခုနီမှာ ပါစိတ်အာပတ်သင့်၏။ 

### ကိုးကား
ဧကဝဿသိက္ခာပုဒ်

အမှု—**တနှစ်တည်း၌ ၂-ပါး ရဟန်းပြုပေးမှု။

အမှုသည်—**ဘိက္ခုနီအများ။

နှစ်စဉ် ၁-ပါးကျ ပြုမပေးရသဖြင့် တစ်နှစ်ခြားပြီးလျှင် နောက်တနှစ်၌ သိက္ခမာန် ၂-ပါးကို ဆရာလုပ်နိုင်သူတို့က ဥပဇ္ဈာယ်လုပ်၍ ရဟန်းပြုပေးကြလေရာ ရှေ့သိက္ခာပုဒ်လာ ဝတ္ထုအတိုင်း နေရာကျောင်း မလောက်သောကြောင့် လူတို့က စ၍ ကဲ့ရဲ့ကြသဖြင့် ဤသိက္ခာပုဒ်ကို ပညတ်တော်မူရလေသည်။ 
### သိက္ခာပုဒ်
ယာ ပန ဘိက္ခုနီ ဧကံ ဝဿံ ဒွေ ဝုဋ္ဌာပေယျ, ပါစိတ္တိယံ။

### မြန်မာပြန် 
တနှစ်ထည်း၌ သိက္ခမာန် ၂-ပါးကို ရဟန်းပြုပေးသော ဥပဇ္ဈာယ်ဆရာမမှာ ပါစိတ်အာပတ်သင့်၏။ [ဤသိက္ခာပုဒ် ၂-ပါး အလိုအားဖြင့် ၂-နှစ်မှ တစ်ပါးသာရဟန်းပြုပေးကောင်းတော့သည်။] 

ကုမာရီဘူတဝဂ်ပြီး၏။ 

### ကိုးကား
ဟက်ရှ်တက်ခ်

ဟက်ရှ်တက်ခ် () ဆိုသည်မှာ လူမှုကွန်ယက်များဖြစ်သည့် တွစ်တာ နှင့် အခြားဘလော့ဂ်များတွင် အလွယ်တကူရှာဖွေနိုင်ရန်ပြုလုပ်ထားသည့် အချက်အလက်များအကြောင်းကို မှတ်သားဖော်ပြသည့်အချက်အလက်ဖြစ်သည်။ 

## မူလအစ နှင့် အသုံးပြုပုံ 
## စတိုင် 
## လုပ်ဆောင်ပုံ 
## အခြားအသုံးပြုပုံ 
## အသုံးပြုခြင်း 
### မီဒီယာ 
### ဝယ်ယူခြင်း 
### ပွဲများအား ကြော်ငြာခြင်း 
### သုံးစွဲသူများမှ တိုင်ကြားခြင်း 
### Sentiment analysis 
### အားကစားပွဲများ 
## ထင်ရှားသောဓလေ့ 
## ကိုးကား 
## ပြင်ပ အင်တာနက်စာမျက်နှာများ 
* [//tools.wmflabs.org/hashtags/search/artandfeminism Wikipedia internal hashtag search engine] – for hashtags used in edit summaries
* Veszelszki, Ágnes 2016: #time, #truth, #tradition. An Image-text Relationship on Instagram: photo and hashtag. In: Benedek, András; Veszelszki, Ágnes (eds.): In the Beginning was the Image: The Omnipresence of Pictures: Time, Truth, Tradition. Frankfurt am Main: Peter Lang GmbH, Internationaler Verlag der Wissenschaften, pp.&nbsp;139–150.
စားတော်ဝန်ဦးခဲ

**စားတော်ဝန်ဦးခဲ**သည် ကုန်းဘောင်ခေတ်၊ မင်းတုန်းမင်းလက်ထက် စားတော်ဝန် ဖြစ်သည်။ သာယာဝတီမင်းနှင့် ပုဂံမင်းတို့လက်ထက် စားတော်ဝန်၏ အမည်ကို မသိရှိရပေ။ မင်းတုန်းမင်း (၁၈၅၃-၁၈၇၈) လက်ထက်တွင်မူ စားတော်ဝန်ဦးခဲမှာ အမည်ထင်ရှားခဲ့သည်။ ဦးခဲသည် မဟာမင်းလှရွှေတောင်ဘွဲ့ခံ စားတော်ဝန်ဖြစ်ပြီး မင်းတုန်းမင်း၊ မိဖုရားကြီး စကြာဒေဝီ နှင့် သားတော် သမီးတော်များအတွက် အစားအသောက်များကို စီမံချက်ပြုတ်ရသူဖြစ်သည်။ စားတော်ဝန်ဦးခဲ၏ လက်အောက်တွင် အစ္စလာမ်ဘာသာဝင် မုန့်တော်ခေါင်း မင်းဦးရွက်ဆိုသူက အမှုထမ်းခဲ့ရ၏။ စားတော်ဝန် ဦးခဲမှာ မင်းတုန်းမင်းနှင့် ရုပ်ချင်းအတော်ဆင်သူ ဖြစ်သည်။ ၁၈၅၅ ခုနှစ်က အသာဖယ်ရာ ဦးဆောင်သော ဗြိတိသျှသံအဖွဲ့ အမရပူရနေပြေည်တော်သို့ လာရောက်စဉ် စားတော်ဝန်ဦးခဲအား မင်းတုန်းမင်းအမှတ်ဖြင့် မှားယွင်းအရိုအသေပြုခဲ့ဖူးသည်။ နန်းတွင်းသူ နန်းတွင်းသားများကလည်း ဦးခဲအား မင်းတုန်းမင်းနှင့် မကြာခဏ မှားယွင်းတတ်ကြသည်။ သို့ဖြင့် ကင်းဝန်မင်းကြီးက စားတော်ကဲ ဦးခဲအား မုတ်ဆိတ်ကျင်စွယ် မထားရန်နှင့် လမ်းသွားလျှင် တောင်ဝှေး တစ်ချောင်းကိုင်ထားရန် အမိန့်တော်ချမှတ်ခဲ့၏။ ဦးခဲသည် ရေစကြိုနယ်သားဖြစ်ပြီး ရေစကြိုခုံတော် ဦးမှိုင်းက နန်းတွင်းသို့ ခေါ်ဆောင်လာခဲ့ခြင်း ဖြစ်သည်။ ဦးခဲသည် မင်းတုန်းမင်း နန်းတက်စကပင်အမှုထမ်းခဲ့သည်။

မင်းတုန်းမင်းက သူ့အား ရေစကြိုလေးရွာစား အဖြစ်ချီးမြှင်ခဲ့ပြီး မဟာမင်းလှရွှေတောင်ဘွဲ့ကို ပေးအပ်ခဲ့သည်။ ၁၆ ဇန်နဝါရီ ၁၈၇၃ ရက်စွဲပါ အမိန့်တော်တွင် စားတော်ဝန်ဦးခဲအား ယခင်မင်းတုန်း တောင်စဉ်ခုနှစ်ရိုင်ဝန်ကို ပေးအပ်ထားသည့် တောင်ဘက်ကိုးခရိုင် ဆည်ရေသောက်လယ်များကို ထပ်မံပေးသနားခဲ့ကြောင်း ဖော်ပြပါရှိသည်။

ဘုရင့်ပွဲတော်အုပ်များ အတွက် တာဝန်ယူ စီမံ ချက်ပြုတ်ရသည်။ ဦးခဲသည် မင်းတုန်းမင်းထက် အသက်
အနည်းငယ် ကြီးသော်လည်း အဂါင်္ရုပ်မှ စ၍ အသံနေ အသံထား ကိုယ်လုံးကိုယ်ထည်သွားပုံလာပုံ စသည်တို့မှာ ဘုရင်မင်းတရားကြီးနှင့်ခွဲမရအောင် တူသည်ဟု ဆိုသည်။ ဦးခဲအား ဘုရင်နှင့် တူလွန်း၍ နန်းတော်သူများပင် အမှတ်မှား
တတ်ကြသည်။ ဘုရင်နှင့် အဝေးမှ ကြည့်ခွဲရသည် ရှိသော် ဦးခဲ ဝတ်ဆင်သော အဝတ်တန်ဆာကို ကြည့်၍သာ
ခွဲခြားနိုင်သည်။ ကင်းဝန်မင်းကြီးက ဦးခဲအား မုတ်ဆိတ်ကျင်စွယ် မထားရန်နှင့် လမ်းသွားလျှင် တောင်ဝှေးတစ်ချောင်း ကိုင်ထားရန် အမိန့်ချခဲ့သည်။
အင်္ဂလိပ် သံအမတ် မေဂျ ာဖယ်ယာသည်AD 1855 ခုက မင်းတုန်းမင်းအား အမရပူရမြို့ တွင် ဖူးမြှော်ခွင့်ရသဖြင့်ရွှေ မျက်နှာတော်ကို မှတ်မိနေသည်။
ရတနာပုံရွှေမြို့ တော်သို့ ပြောင်းလာပြီးနောက်AD 1863 လောက်တွင် မေဂျ ာဖယ်ရာနှင့်သံအဖွဲ့ ရောက်ရှိလာပြီး မင်းတရားကြီးကို ဖူမြော်ရန် ဇေတဝန်ဆောင်တွင် စောင့်စိုင်း နေကြရာ ဦးခဲသည် ရုတ်တရက် ရောက်လာပြီး ဇေတဝန်ဆောင်ဘက်သို့ ကွေ့ချိုးလိုက်ရာတွင် ဖယ်ယာတို့လူစုသည် ဘုရင်မင်းမြတ်
ကြွလာသည် အထင်နှင့် အားလုံးတစ်ပြိုင်နက်အရိုအသေပြုကြသည်။ ထို့နောက်မှ ဧည့်ခံနေသော ဝန်ထောက်တော်က ဦးခဲအားပြုံးရယ်ပြီး နုတ်ဆက်သည်တွင် ဖယ်ယာတို့လူစု လူမှားမှန်း သိလာကြသည်။ ဦးခဲသည် AD 1869 ခုတွင် ရေစကြိုမြို့ အောင်မြေသာယာကျောင်းတိုက်ကို ဆောက်လုပ်လှူဒါန်းခဲ့သည်။

## ကိုးကား
တတိယအဖွဲ့အစည်း

**တတိယအဖွဲ့အစည်း **(Third Party) Q.C Organization ဆိုသည်မှာ မန္တလေးတိုင်းဒေသကြီးအစိုးရအဖွဲ့ အစည်းအဝေးအမှတ်စဉ် (၁၃/၂၀၁၆) ဆုံးဖြတ်ချက်အရ ၂၀၁၆-၂၀၁၇ ဘဏ္ဍာရေးနှစ်အတွင်း Third Party (Q.C)အဖွဲ့အား ဖွဲ့စည်းတာဝန်ပေးအပ်ခဲ့သော အဖွဲ့ဖြစ်သည်။ ၂၀၁၆-၂၀၁၇ ဘဏ္ဍာရေးနှစ်အတွက် ၂၀၁၇၊ ဇန်နဝါရီလ(၉)ရက်တွင်၎င်း၊ ၂၀၁၈-၂၀၁၉ ဘဏ္ဍာရေးနှစ်အတွက်၂၀၁၈၊ မေလ(၅)ရက်တွင်၎င်း ဖွဲ့စည်းတာဝန်ပေးအပ်ခဲ့သည်။

ထိုအဖွဲ့သည် မန္တလေးတိုင်းဒေသကြီးအတွင်းရှိ လေလံတင်ဒါအောင်မြင်သော လုပ်ငန်းရှင်များမှ တာဝန်ယူတည်​ဆောက်သည့် တည်ဆောက်ရေး လုပ်ငန်းများကို အရည်အသွေးစိစစ်နိုင်ရန်အတွက် လိုက်လံ စစ်ဆေးရသည်။

## ဖွဲ့စည်းရခြင်း၏ ရည်ရွယ်ချက်များ
အဖွဲ့အစည်း၏ ရည်ရွယ်ချက်များမှာ
# တည်ဆောက်ရေး လုပ်ငန်းများအား သက်ဆိုင်ရာ ဌာနတာဝန်ရှိသူများနှင့် ပေါင်းစပ်ညှိနှိုင်း၍ အရည်အသွေး ပိုမိုကောင်းမွန်စေရေး ဆောင်ရွက်နိုင်ရန် 
# လုပ်ငန်းအပ်နှံသူ၊ တည်ဆောက်သူများအကြား မှန်ကန်မျှတစွာ ပူးပေါင်းဆောင်ရွက်နိုင်ရေးအတွက် ကူညီမှုများ ပေးနိုင်ရန်၊
# လုပ်ငန်းခွင်ဘေးအန္တရာယ် ကင်းရှင်းစေရေး ၊ အစီအမံများအား စစ်ဆေးနိုင်ရန်၊ 
# သတ်မှတ်ထားသည့် စံချိန်စံညွှန်းနှင့်အညီ လုပ်ငန်းများ အချိန်မီ ပြီးစီးနိုင်ရေးအတွက် ကူညီဆောင်ရွက်ပေးနိုင်ရန် တို့ ဖြစ်သည်။ 

## အဖွဲ့အင်အား
လုပ်သက်အတွေ့အကြုံရင့် ပညာရပ်ဆိုင်ရာ မြို့ပြအင်္ဂျင်နီယာ(အဆောက်အအုံ၊ လမ်း/တံတား)၊ လျှပ်စစ်၊ ရေသန့်၊ ဘူမိ၊ စက်မှုအင်္ဂျင်နီယာများ၊ ကွန်ပျူတာ IT ပညာရှင်များဖြင့် ဖွဲ့စည်းထားသည်။ အဖွဲ့ခေါင်းဆောင် (၁)ဦး၊ အဖွဲ့ဝင် (ပ)အဆင့် (၁၂)ဦး၊ အဖွဲ့ဝင်(ဒု)အဆင့် (၁၄)ဦး၊ အဖွဲ့ဝင်နယ်မြေခံ (၁၅)ဦး၊ နည်းပညာတက္ကသိုလ် ဧည့်ပါမောက္ခ (၁၀)ဦးတို့အပြင် အထောက်အကူပြုအဖွဲ့အဖြစ် နည်းပညာတက္ကသိုလ် ကျောင်းဆင်းပြီး (B.E)ဘွဲ့ရ (၁၂)ဦး ၊  (B.E) နောက်ဆုံးနှစ်ကျောင်းသား/သူ (၂၀)ဦး၊ စုစုပေါင်း (၈၄)ဦးဖြင့် ဖွဲ့စည်းထားပါသည်။ 
## လုပ်ငန်းခွင် Q.C စစ်ဆေးခြင်း
ကွင်းဆင်း၍  Q.C စစ်ဆေးရာမှာ သက်ဆိုင်ရာမြို့နယ်အလိုက် ဖွဲ့စည်းထားသည့် မြို့နယ်စစ်ဆေးရေး အဖွဲ့နှင့်အတူ ပူးပေါင်း စစ်ဆေးရပါသည်။ စစ်ဆေးမှု မှတ်တမ်းများကို Myanmar National Building Code 2016 နှင့် American Concrete Institute (ACI-318) Building Code များအရ လိုက်နာပြုစုထားပြီး စစ်ဆေးမှု ပုံစံကိုလည်း ပွင့်လင်းမြင်သာမှု ရှိစေရန် မျှဝေခြင်းများ ပြုလုပ်သလို ဆောက်လုပ်ရေး ဝန်ကြီးဌာနတွင် အသုံးပြုသော Inspector Manual အခြေခံ၍ လိုက်နာဆောင်ရွက်ရမည့် အချက်များနှင့် ပုံစံများအား စနစ်တကျ ထုတ်နှုတ်ပြုစုပြီး စစ်ဆေးချက်များ တူညီစေဖို့ကိုလည်း ဆောင်ရွက်ထားသည်။ 

အဆောက်အအုံလုပ်ငန်း၊ လမ်းတံတား စသည့် တည်ဆောက်ရေးလုပ်ငန်းရပ်များတွင် လုပ်ငန်းအလိုက် အရည်အသွေး ပိုမိုကောင်းမွန်ရေးဆိုင်ရာ အခြေခံ စစ်ဆေးချက်များဖြင့် စစ်ဆေးလျက် ရှိသည်။

## ကိုးကား
ပဌမဂိဟိဂတသိက္ခာပုဒ်

အမှု—**ယောက်ျားနှင့်ဆက်ဆံဘူးသော, ၁၂-နှစ်မပြည့်သေးသော သူငယ်မကို ရဟန်းပြုပေးမှု။ 

အမှုသည်—**ဘိက္ခုနီအများ

### ယောက်ျား သွားလာအပ်ဖူး
အိန္ဒိယ၌ တချို့အယူသည်းသော မိဘတို့သည် သားသ္မီးများကို ၇ နှစ်အရွယ် လောက်ကပင် လက်ထပ်ထားကြ၏။ ထိုသို့ လက်ထပ်ပြီးသော သူငယ်မတို့သည် တဆယ့်နှစ်နှစ် မပြည့်ခင်ကပင် လင်ယောက်ျားနှင့် ဆက်ဆံပြီး ဖြစ်နေတော့၏၊ ထိုကဲ့သို့ အလွန်ငယ်သေးသော ၁၂-နှစ်မပြည့်သေးသော, ယောက်ျားနှင့်လည်း ဆက်ဆံပြီးဖြစ်သော သူငယ်မကို ရဟန်းပြုပေးမှုကြောင့် အခြား ဘိက္ခုနီတို့က ကဲ့ရဲ့ကြ၍ ဘုရားရှင်အား တဆင့်လျှောက်ကြလေရာ, ဘုရားရှင် ကလည်းယောက်ျားနှင့် ဆက်ဆံပြီးသော်လည်း ၁၂-နှစ်မပြည့်သေးလျှင် အအေး အပူ စသော ဒုက္ခ အမျိုးမျိုးကို မခံနိုင်သေး” ဟု...မိန့်တော်မူ၍ ဤသိက္ခာပုဒ်ကို ပညတ်တော်မူရလေသည်။ 

### သိက္ခာပုဒ်
ယာ ပန ဘိက္ခုနီ ဦနဒွါဒသဝဿံ ဂိဟိဂတံ ဝုဋ္ဌာပေယျ, ပါစိတ္တိယံ။

### မြန်မာပြန်
တဆယ့်နှစ်နှစ် မပြည့်သေးသော, ယောက်ျား သွားလာ အပ်ပြီးသော သူငယ်မကို ဘိက္ခုနီပြုပေးသော ဥပဇ္ဈာယ်ဘိက္ခုနီမှာ ပါစိတ်အာပတ်သင့်၏။ ကံပြုရာတွင် ပါဝင်သော အခြားဘိက္ခုနီတို့မှာ ဒုက္ကဋ်အာပတ်သင့်၏။ 

### ကိုးကား
ပဌမသဟဇီဝိနိသိက္ခာပုဒ်

အမှု—**အတူတကွ အသက်မွေးနေထိုင်သော တပည့်မကို ၂-နှစ် လောက်မျှ မချီးမြှောက် မစောင့်ရှောက်မှု။ 

အမှုသည်—**ထုလ္လနန္ဒာ။ 

ထိုသို့ မစောင့်ရှောက်သဖြင့် တပည့်ဖြစ်သူသည် ဝိနည်းနှင် ဆိုင်ရာဝယ် နားမလည်ဘဲဖြစ်နေ၍ (“တပည့်မကောင်း ဆရာ့ခေါင်း” နှင့် အညီ) ဆရာမဖြစ်သူကို အခြားဘိက္ခုနီတို့က ကဲ့ရဲ့ကြသောကြောင့် ဤသိက္ခာပုဒ်ကို ပညတ်တော်မူရလေသည်။ 
### သိက္ခာပုဒ်
ယာ ပန ဘိက္ခုနီ သဟဇီဝိနိံ ဝုဋ္ဌာပေတွာ ဒွေ ဝဿာနိ နေဝ အနုဂ္ဂဏှေယျ န အနုဂ္ဂဏှာပေယျ, ပါစိတ္တိယံ။

### မြန်မာပြန်
အတူတကွ အသက်မွေးလေ့ရှိ၍ “သဟဇီဝိနီ”မည်သော တပည့်မကို ဘိက္ခုနီအဖြစ်သို့ ထမြောက်စေပြီးနောက် ၂-နှစ်ပတ်လုံး ကိုယ်တိုင်လည်း မချီးမြှောက်, သူတစ်ပါးကိုလည်း မချီးမြှောက် စေသောဘိက္ခုနီမှာ ပါစိတ်အာပတ်သင့်၏၊ အတူနေသောတပည့်မကို သဟဇီဝိနီ = သဒ္ဓိဝိဟာရိနီဟုခေါ်၏, သဟ = အတူတကွ+ ဇီဝိနီ-အသက်ရှည်လေ့ရှိသူ။ 
### မှတ်ချက်
စာသင်ပေးခြင်း, ဆုံးမဩဝါဒပေးခြင်းကို “ချီးမြှောက်ခြင်း” ဟု ခေါ်၏။ ထိုချီးမြှောက်မှုကို ကိုယ်တိုင်တတ်နိုင်လျှင် ကိုယ်တိုင်ပြုရသည်၊ ကိုယ်တိုင်မတတ်နိုင်လျှင် တတ်နိုင်သူ့ထံ အပ်နှံ၍ ပြုပေးစေရသည်။ 

### ကိုးကား
တုန်းဟိုင် လေကြောင်းလိုင်း

**တုန်းဟိုင် လေကြောင်းလိုင်း**သည် တရုတ်နိုင်ငံ၊ ရှိန်းကျိန့် အခြေစိုက် လေကြောင်းလိုင်း ဖြစ်ပြီး ရှိန်းကျိန့် ပေါင် အပြည်ပြည်ဆိုင်ရာ လေဆိပ်ကို အခြေစိုက်၍ ပျံသန်းလျက်ရှိသည်။ 

## သမိုင်း 
ကုမ္ပဏီကို ၂၀၀၂ ခုနှစ် နိုဝင်ဘာလတွင် ဂျက်ဝင်း ကုန်တင် လေကြောင်းလိုင်းအဖြစ် တည်ထောင်ခဲ့သည်။ ၂၀၀၅ ခုနှစ်မှ ဘိုရင်း ၇၃၇ လေယာဉ်ဖြင့် စတင်ပျံသန်းရန် မျှော်မှန်းခဲ့သည်။ 

၂၀၀၆ခုနှစ်ထိ လေကြောင်းလိုင်းမှ စတင်ပျံသန်းခွင့် မရှိသေးဘဲ အရှေ့ ပစိဖိတ် လေကြောင်းလိုင်း (East Pacific Airlines) အဖြစ် နာမည် ပြောင်းလဲခဲ့သည်။ ပျံသန်းခွင့်ကို တရုတ် လေကြောင်းအာဏာပိုင်အဖွဲ့မှ ၂၀၀၆ခုနှစ် ဩဂုတ်လတွင် ရရှိနိုင် မျှော်မှန်းခဲ့သည်။ အမှန်တကယ်တွင် ၂၀၀၆ ခုနှစ် စက်တင်ဘာလမှသာ ဘိုးရင်း ၇၃၇ လေယာဉ် ၃ စီးကို ခရီးသည်လေယာဉ်အဖြစ် ပြောင်းလဲပြီး စတင်ပျံသန်းနိုင်ခဲ့သည်။ 

၂၀၁၅ ခုနှစ်တွင် ကုမ္ပဏီ၏ အနာဂတ်စီမံကိန်းကို ကြော်ငြာခဲ့သည်။ ၂၀၂၀ နင့် ၂၀၂၃ ခုနှစ်အတွင်းတွင် ပြည်ပခရီးစဉ်များနှင့် ခရီးရှည်များကို ပျံသန်းနိုင်ရန် နှင့် ၂၀၂၅ ခုနှစ်တွင် လေယာဉ် ၁၂၀ စင်းထိ ပိုင်ဆိုင်ရန် ဖြစ်သည်။

## ပျံသန်းရာမြို့များ 

## လေယာဉ်များ 
### လက်ရှိလေယာဉ် 
၂၀၁၇ ခုနှဏ် ဩဂုတ်လအထိ တုန်းဟိုင် လေကြောင်းလိုင်းသည် ဘိုးရင်းလေယာဉ်များသာ အောက်ပါအတိုင်း အသုံးပြုလျက်ရှိသည်။

### ယခင် လေယာဉ် 
၂၀၀၆ မှ ၂၀၁၆ ဩဂုတ်လအထိ ဘိုးရင်း ၇၃၇-၃၀၀ လေယာဉ်များကို အသုံးပြုခဲ့သည်။

## ကိုးကား
အသားအရေထိန်းသိမ်းပြုပြင်ခြင်း

အသားအရေထိန်းသိမ်းပြုပြင်ခြင်းတွင် အသားအရေကောင်းလာအောင်မှစ၍ မြင်ရသည့်သွင်ပြင်လက္ခဏာပိုမိုတိုးတက်လာအောင်လုပ်သည့်နည်းလမ်းများပါဝင်သည်။  အာဟာရဓာတ်ပြည့်ဝစေခြင်း၊ နေရောင်ကိုရှောင်ရှားခြင်းတို့လည်း ပါဝင်သည်။ အသားအရေ ခြောက်သွေ့လွန်းခြင်း၊ စိုထိုင်းလွန်းခြင်း၊ အဆီပြန်လွန်းခြင်းများမဖြစ်အောင် ထိန်းသိမ်းပြီး အရေပြားထိခိုက်ဒဏ်ရာမရစေရန် ကာကွယ်ခြင်းလည်းပါဝင်သည်။
## နောက်ခံအခြေအနေ
## နေကာခရင်မ်
အသက်ကြီးသူများအတွက် ==

## ဝက်ခြံ 
## ဆက်စပ်ပစ္စည်းများ
## လုပ်ထုံးလုပ်နည်း
## ကိုးကား
အရေပြားကင်ဆာ

အရေပြားကင်ဆာသည် အရေပြားမှ ဖြစ်ပေါ်လာသည့် ကင်ဆာဖြစ်သည်။ ပုံစံမမှန်သည့် ဆဲလ်များပြန့်ပွားလာပြီး ယင်းဆဲလ်များသည် ခန္ဓာကိုယ်၏အခြားနေရာများသို့ ကျူးကျော်ဝင်ရောက်လာခြင်းကြောင့်ဖြစ်သည်။.

## ကွဲပြားခြားနားမှုများ 
အဓိကအားဖြင့် အရေပြားကင်ဆာ ၃ မျိုးရှိသည်။basal-cell skin cancer (basal-cell carcinoma) (BCC), squamous-cell skin cancer (squamous-cell carcinoma) (SCC) and malignant melanoma.

## Pathophysiology 
## Epidemiology 
## ဆက်လက်ကြည့်ရှုရန် 
* Physical hazard

## ကိုးကား
အက်စ်-ကေ-တူး

အက်စ်-ကေ-တူး SK-II (pronounced S-K-Two) သည်ဂျပန် အလှကုန်ပစ္စည်းအမျိုးအစားဖြစ်ပြီး ၁၉၈၀တွင်စတင်ခဲ့သည်။ မိခင်ကုမ္ပဏီမှာ Procter  & Gamble (P&G) ဖြစ်ပြီး အရှေ့အာရှ၊ မြောက်အမေရိက၊ တောင်အမေရိက၊ ဥရောပ နှင့် ဩစတြေးလျတို့တွင် အထူးကောင်းမွန်သည့် အရေပြားထိန်းသိမ်းခြင်းနည်းစနစ်များကို ရောင်းချခဲ့သည်။

## သမိုင်းကြောင်း
၁၉၇၀ တွင် ဂျပန်သိပ္ပံပညာရှင်များက စမ်းသပ်ပြုလုပ်ခဲ့ကြသည်။

## ကိုးကား
နေထူးနိုင်

**နေထူးနိုင်** (၁၉၇၉−) သည် ရုပ်ရှင်သရုပ်ဆောင်နှင့် ရုပ်ရှင်ဒါရိုက်တာ တစ်ယောက်ဖြစ်သည်။ သူ၏ အက်ရှင်ဇာတ်ကားများကြောင့် ထင်ရှားသည်။ သူသည် အက်ရှင်ဇာတ်ကားများနှင့် ရာဇဝင်ကားများကိုသာ အဓိကရိုက်ကူးသည်။

## ဘဝအစ
နေထူးနိုင်ကို ၁၉၇၉ ခုနှစ် ဇန်နဝါရီ ၁ရက်နေ့တွင် ရေနံချောင်းမြို့ ၌ မွေးဖွားခဲ့သည်။ အထက်တန်းအောင်မြင်သောအခါ စစ်တက္ကသိုလ် သို့တတ်ရောက်ရန်ပြင်ဆင်ခဲ့သော်လည်း  စစ်ဆေးမှုမအောင်မြင်ခဲ့ချေ။ ထို့ကြောင့် သူသည် ရေနံချောင်းမှ ရန်ကုန်သို့ သွားရောက်နေထိုင်ခဲ့ပြီး အနုပညာအလုပ်များ စတင်ခဲ့သည်။ 

## အလုပ်အကိုင်
နေထူးနိုင်သည် အနုပညာလောကကို အသက်၂၀ကျော် ၁၉၉၇ဝန်းကျင်တွင်အနုပညာရပ်များကို စတင်သင်သူလေ့လာခဲ့သည်။ သူ့၏ဆရာမှာ ဒါရိုက်တာ အောင်မင်းသိန်း ဖြစ်ပြီး မင်းသားဖြစ်ရန် သရုပ်ဆောင်ပညာများကိုလည်း သင်ကြားပေးခဲ့သည်။  နေထူးနိုင် ၏ ပထမဆုံး ဇာတ်ကားမှာ "ဘရုတ်" ဖြစ်သည်။ နေထူးနိုင် ဟု လူအများသိစေသော ဇာတ်ကားမှာ "အမည်မဲ့ဓား" ဖြစ်သည်။ နေထူးနိုင်သည် ဗီဒီယို ဇာတ်ကားများသာမက ရုံကြီးကားများလည်း ရိုက်ကူးပါဝင် ခဲ့သည်။ သူသည် ဗီဒီယို ဇာတ်ကားပေါင်း ရာနဲ့ချီ ရိုက်ကူးခဲ့ပြီး ဖြစ်သည်။ ထို့အပြင် ရုပ်ရှင် ဒါရိုက်တာ အဖြစ်ပါလုပ်ကိုင်သည်။ သူသည် "အမုန်းစရိုက် အမုန်းဝင်္ကပါ" ဇာတ်ကားတွင် ဒါရိုက်တာဖြစ်သည့်အပြင် ဇာတ်ညွှန်းကိုပါရေးသားခဲ့သည်။ နေထူးနိုင်သည်  အက်ရှင်သင်တန်းကျောင်းကို ၂၀၁၈တွင် ဖွင့်လှစ်ခဲ့သည်။

## မိသားစု
နေထူးနိုင်သည် အဆိုတော် မြသင်းချယ် နှင့်လက်ထပ်ခဲ့ပြီး သား၂ယောက်ထွန်းကားသည်။ မြသင်းချယ် သည် နေထူးနိုင်၏ ဇာတ်ကားတချို့တွင် မင်းသမီးအဖြစ်ပါဝင်ခဲ့သည်။

## ကိုးကား 
## ပြင်ပလင့်ခ်များ 
*

ကဏ္ဍ:မြန်မာ အမျိုးသား ရုပ်ရှင်သရုပ်ဆောင်များ
မျက်နှာအသားအရေ ကုထုံး

**မျက်နှာအသားအရေ ကုထုံး**တွင် မျက်နှာ အသားအရေကုထုံးများဖြစ်သည့် ရေနွေးငွေ့ဖြင့်ပေါင်းတင်ခြင်း၊ မျက်နှာမှ ဆဲလ်အသေများခွာချခြင်း၊ ခရင်မ်များလိမ်းခြင်း၊ လိုးရှင်းများ၊ မျက်နှာပေါင်းတင်သည့်ကပ်ခွာများအသုံးပြုခြင်း၊ နှိပ်နယ်ခြင်းတို့ပါဝင်သည်။

## မျက်နှာပေါင်းတင်ကပ်ခွာ 
လုပ်ချင်သည့် ရည်ရွယ်ချက်ပေါ်မူတည်ပြီး သခွားသီး၊ ရှားစောင်းလက်ပတ်စသဖြင့် ပေါင်းတင်ကပ်ခွာအမျိုးအစား အမျိုးမျိုးရှိသည်။ လုံးဝသန့်စင်ရန်၊ ဆားဝက်ခြံများပျောက်ကင်းရန်၊ ဝက်ခြံများကိုကာကွယ်ရန်၊ အသားဖြူရန် စသဖြင့်ရည်ရွယ်ချက်အမျိုးမျိုးရှိသည်။ အချို့မှာ ပလာစတာဖြင့်ပြုလုပ်ထားပြီး အချို့မှာ စိုစွတ်သည်။ ပြန်လည်ကောင်းမွန်ရန်၊ ကာကွယ်ရန်၊ လန်းဆန်းရန်စသဖြင့် ကုထုံးအမျိုးမျိုးရှိသည့်အပြင် ရေတို၊ ရေရှည် အကျိုးရှိမှုလည်း ကွာသည်။
ရေဆေးရုံဖြင့် ရသည့် ပေါင်းတင်ကပ်ခွာများရှိသလို အဝတ်ဖြင့်သုတ်ရသည့်ကပ်ခွာများလည်းရှိသည်။ ကြာချိန်မှာ မိနစ်အနည်းငယ်မှစ၍ တစ်ညလုံးကပ်ထားရသည့် ပေါင်းတင်ကပ်ခွာများလည်းရှိသည်။

## ကိုးကား
ရဲလွင် (မဇ္ဈိမလှိုင်း)

**မဇ္ဈိမလှိုင်း ဦးရဲလွင်**သည် ငြိမ်းချမ်းရေးလှုပ်ရှားမှုများတွင် တက်တက်ကြွကြွပါဝင်ခဲ့သူ ဂီတသမားတစ်ဦးဖြစ်သည်။

## ကိုယ်ရေးရာဇဝင်
ဦးရဲလွင်ကို အဖ ဦးမောင်မောင်(စက်ရှင် တရားသူကြီး) နှင့် အမိ ဒေါ်ကြိုင်တို့မှ ၁၉၄၇-ခုနှစ် ဒီဇင်ဘာလတွင် ပဲခူးတိုင်း၊ ပေါင်းတည်မြို့၌ မွေးဖွားခဲ့ကာ မွေးချင်းမောင်နှမ ၁၀ ယောက်တွင် ရှစ်ယောက်မြောက် သားဖြစ်သည်။ ၁၉၆၈ တွင် ရန်ကုန်စက်မှုတက္ကသိုလ်ကို စတင် တက်ရောက်ခဲ့ပြီး တတိယနှစ်အထိ တက်ခဲ့သည်။ ရန်ကုန်စက်မှုတက္ကသိုလ် တက်နေစဉ်တွင် E.Machine တီးဝိုင်း၌ ဘေ့စ်ဂစ်တာသမားအဖြစ် ပါဝင်ခဲ့သည်။ ၁၉၈၄ ခုနှစ်၌ အဆိုတော် ခင်မောင်တိုး၊ တေးရေးကိုနေဝင်း၊ ကိုမောင်မောင်(အဉ္စလီ) ပါဝင်သည့် မဇ္ဈိမလှိုင်း ဂီတအဖွဲ့ ဖွဲ့စည်းစဉ်တွင် ပါဝင်ခဲ့သည်။ ကိုယ်ပိုင် တေးသီချင်း များစွာကို ဖန်တီး ရေးသားခဲ့ပြီး *ပန်းခရမ်းပြာ*သီချင်းသည် ၁၉၇ဝ/၈ဝ ခုနှစ် ဝန်းကျင်တွင် လူကြိုက်များခဲ့သည်။ သီချင်းပေါင်း အပုဒ် ၂၀၀ နီးပါးရေးသားခဲ့ပြီး သူကိုယ်တိုင်လည်းဆိုသလို ခင်မောင်တိုး၊ ခိုင်ထူး၊ ဂျေမောင်မောင်စသည့် အဆိုတော်များကလည်း သီဆိုခဲ့သည်။ ခွဲခွာခြင်းခဏ၊ ပန်းခရမ်းပြာ၊ နောက်ဆုံးအိပ်မက်၊ နဒီမင်္ဂလာ ၊ အချစ်စစ်ဆိုတာ၊ ကြင်နာသူရဲ့အဝေးဆီ ၊ မင်းသိပါတယ်စသည့်သီချင်းများ ရေးသားခဲ့သည်။

၁၉၈၈-ခုနှစ်တွင် လူထုတော်လှန်ရေး၊ ၂၀၀၇-ခုနှစ် ရွှေဝါရောင် တော်လှန်ရေးတို့တွင် ထိပ်ဆုံးမှပါဝင်ခဲ့ပြီး နိုင်ငံရေးလှုပ်ရှားမှုကြောင့် အကျဉ်းထောင်တွင် (၂၁)ရက်ကြာ နေထိုင်ခဲ့ရသည်။ အကျဉ်းထောင်မှ ပြန်လည်လွတ်မြောက်လာခဲ့ပြီး ကိုနေဝင်း၊ ကိုသားထွေးတို့နဲ့ အတူ လက်တွဲကာ Vertical 
Vibration တေးဂီတ အဖွဲ့ကို တည်ထောင်ခဲ့သည်။ ၂၀၁၁-ခုနှစ်တွင် နာရေးကူညီမှုအသင်း (ရန်ကုန်) တည်ထောင်ခြင်း ဆယ်နှစ်ပြည့် အထိမ်းအမှတ်အတွက် တေးသီချင်းပေါင်း (၂၀)ကို စီစဉ်ပေးခဲ့ပြီး နာရေးကူညီမှုအသင်း (ရန်ကုန်)တွင် စေတနာ့လုပ်အားပေးအဖြစ် ဝင်ရောက်ခဲ့သည်။

ဦးရဲလွင်သည် ၂၀၁၂ တွင် *လွတ်လပ်ငြိမ်းချမ်း ပန်းရဲ့လမ်း* အဖွဲ့ကို ဦးဆောင်ဖွဲ့စည်းခဲ့ပြီး ဒေသအသီးသီးတွင် ငြိမ်းချမ်းရေး သီချင်းများ လိုက်လံ သီဆိုပြီး ပြည်တွင်း ငြိမ်းချမ်းရေး အတွက် ဆော်ဩခဲ့သူ ဂီတသမား တစ်ဦးလည်းဖြစ်သည်။ ၂၀၁၃ ခုနှစ်က ပြည်ပ
ရောက် မြန်မာတိုင်းရင်းသားများက ဂုဏ်ပြုပေးအပ်သည့် ပြည်သူ့ဂုဏ်ရည် အထူးဆုကို ရရှိခဲ့သည်။ ဦးရဲလွင်အား 7Day News က ၂၀၁၃ ခုနှစ်အတွက် 7Day News Hero ဆုရှင်အဖြစ် ရွေးချယ်ခဲ့သည်။

## ဘဝနိဂုံး
ဦးရဲလွင်သည် ၂၀၁၈ ဇွန်လ ၅ ရက်နေ့မှစ၍ ရန်ကုန်မြို့ စိန်ဂျွန်းရှိ ကုတင် ၅၀၀ ဆေးရုံ အသည်းကုသဆောင်တွင် ကုသမှု ခံယူနေရင်း ဇူလိုင်လ ၁ဝ ရက် ညနေ လေးနာရီ ဆယ်မိနစ်တွင် ကွယ်လွန်သည်။
ကွယ်လွန်ချိန်အထိ လူပျိုဘဝနှင့် နေထိုင်သွားခဲ့သည်။

## ကိုးကား
ကေဂျီ

ကေဂျီကို နေရာစုံတွင် အသုံးပြုကြသည်။ ကီလိုဂရမ်ကို အတိုကောက် ကေဂျီဟုလည်းခေါ်ကြသည်။

**KG**, **Kg**, **kG** or **kg** may also refer to:

## လူ 
* KG (နပန်းသမား),  ဂျပန်နပန်းသမား
* Ken "KG" Cunningham,ဩစတြေးလျားနိုင်ငံသား ရေဒီယိုသတင်းကြေညာသူနှင့် ခရစ်ကတ်ကစားသမား
* Kevin Garnett,  အနားယူထားသည့် အမေရိကန် ဘက်စကတ်ဘောကစားသမား
* Kyle Gass, အမေရိကန် ဂီတပညာရှင်
* Kagiso Rabada, မြောက်အမေရိက ခရစ်ကတ်ကစားသမား

## နေရာ 
* Kampung, မလေးလို ရွာကိုခေါ်သည်
* Bad Kissingen,  ဂျာမန်ယာဉ်နံပါတ်ပြား 
* Kragujevac, Serbia,ယာဉ်နံပါတ်ပြား 
* Kyrgyzstan (ISO 3166-1 alpha-2 country code)

## ဥပဒေ 
* Kammergericht, the *Oberlandesgericht* (Provincial Appeal Court) in Berlin, Germany
* Kommanditgesellschaft, a German version of a limited partnership

## တပ် 
* Kampfgruppe, "KG", a flexible combat formation used by Axis forces during World War II

## သိပ္ပံ 
* Ketoglutarate, a substrate for enzymes called alpha-ketoglutarate-dependent hydroxylases
* Kilogauss, "kG", a unit of magnetic field intensity
* Klein–Gordon equation, governing the behavior of particles in quantum mechanics

## ပို့ဆောင်ရေး 
* LAI – Línea Aérea IAACA (IATA airline designator KG)
* Ship's center of gravity above keel

## အခြားအသုံးပြုပုံများ 
* Kindergarten, the grade preceded by pre-school and followed by first grade
* King (Kg.), when following the name of a Christian saint
* Knight of the Garter, "KG", a member of an English order of chivalry
* Kongo language (ISO 639 alpha-2 code KG)
Canal+ Myanmar

**Canal+ Myanmar** သည် ပြင်သစ်နိုင်ငံအခြေစိုက် အခပေးရုပ်သံ ကုမ္ပဏီ CANAL+ Group နှင့် ပြည်တွင်း အခပေးရုပ်သံကုမ္ပဏီ 4TV,Foever Group တို့ ပူးပေါင်းတည်ထောင်ထားသော အခပေးရုပ်သံကုမ္ပဏီ တစ်ခုဖြစ်သည်။ Canal+ Myanmar FG ၏ရုပ်သံလိုင်းများကို ၂၀၁၈ ခုနှစ် ဇန်နဝါရီလ ၂၉ ရက်နေ့မှ စတင်ထုတ်လွှင့်ခဲ့သည်။ ကိုယ်ပိုင်ရုပ်သံလိုင်း (၁၀)လိုင်း၊ အရည်အသွေးမြင့် ရုပ်သံလိုင်း (HD Channel) လိုင်း (၈၀) ကျော် နှင့် နိုင်ငံတကာရုပ်သံလိုင်းများ အပါအဝင် ရုပ်သံလိုင်းပေါင်း (၉၀) ကျော်ကို ထုတ်လွှင့်ပြသခဲ့သည်။ Canal+ Myanmar FG အခပေးရုပ်သံလိုင်းကို အင်တာနာဖြင့် ဖမ်းယူကြည့်ရှု ရသော DTTစနစ် နှင့် စလောင်းဖြင့် ဖမ်းယူကြည့်ရှုရသော DTH စနစ်နှစ်မျိုးဖြင့် ထုတ်လွှင့်ပြသနေသည့်အပြင် ၂၀၁၉ မှစ၍ OTT နှင့် VOD စနစ်ဖြင့် ကြည့်ရှုနိုင်သော My CANAL App လက်ရှိ​CANAL+ Appကို IOS နှင့် Android တို့တွင် မိတ်ဆက်ထားပြီးဖြစ်သည်။[1] အင်တာနာဖြင့်ဖမ်းယူကြည့်ရသော DTT စနစ်ကို ရန်ကုန်မြို့ နှင့် မန္တလေးမြို့၌သာ အသုံးပြုနိုင်သည်။ 

လက်ရှိတွင် နိုင်ငံတကာရုပ်သံလိုင်း နှင့် ကိုယ်ပိုင်ရုပ်သံလိုင်းအချို့ တို့ကို ပိတ်သိမ်းခြင်း အသစ်ထည့်သွင်းခြင်းများ ပြုလုပ်ခဲ့ကာ ၂၀၂၂ ခုနှစ် ဒီဇင်ဘာ ၁ ရက်နေ့အထိ စုစုပေါင်း ရုပ်သံလိုင်း (၇၀) လိုင်းကို DTT ၊ DTH အပါအဝင် OTT စနစ်ဖြင့် CANAL+ App တို့မှ ထုတ်လွင့် ပြသလျက်ရှိပါသည်။
ကဏ္ဍ:မြန်မာနိုင်ငံရှိ ရုပ်မြင်သံကြားထုတ်လွှင့်မှု

## ရုပ်သံထုတ်လွှင့်ခြင်း
### ကိုယ်ပိုင်ရုပ်သံလိုင်း
*CANAL+  KYI LITE
*CANAL+  GITA (ရပ်ဆိုင်း)
*CANAL+  ZAT LENN
*CANAL+  HA HA! (ရပ်ဆိုင်း)
*CANAL+  ACTION
*CANAL+  MAE MADI
*CANAL+  SU SANN
*CANAL+  SPORTS1
*CANAL+  SPORTS2
*CANAL+  PU TU TUE
*CANAL+  CHA TATE

တို့ဖြစ်သည်။ အဆိုပါရုပ်သံလိုင်း (9) လိုင်းကို DTT နှင့် DTH စနစ်နှစ်မျိုးလုံးအပြင် OTT & VOD စနစ်ဖြင့် ကြည့်နိုင်သော MyCANAL APP ဖြင့်ပါ ထုတ်လွှင့်နေသည်။ ကိုယ်ပိုင်ရုပ်သံလိုင်းများတွင် နိုင်ငံတကာမှ ရုပ်ရှင် နှင့်အားကစား အစီအစဉ်များ၊ ရုပ်သံဇာတ်လမ်းတွဲများ နှင့် ဖျော်ဖြေရေး ရုပ်သံအစီအစဉ်များကို ပြသနေသည်။ ထို့ပြင် ပြည်တွင်းမှ ကိုယ်တိုင်ဖန်တီးရိုက်ကူးထားသော (canal+original series) မြန်မာရုပ်ရှင် ဇာတ်လမ်းတွဲများနှင့် အခြားသောရုပ်သံ အစီအစဉ်များကို ထုတ်လွှင့်ပြသနေသည်။

## ရုပ်သံလိုင်းများ
## ထုတ်လွှင့်ခဲ့သောရုပ်သံဇာတ်လမ်းများ
### ၂၀၁၈ ခုနှစ်
* *အဆိပ်သွေး* (Toxic) အတွဲ (၁)
* *မြန်မာသို့ အံ့ဖွယ်ခရီးစဉ်* (Myanmar The Incredible Journeys) အတွဲ(၁)
* *ခရီးသွားကောက်ကြောင်း* (Traveller's Note) အတွဲ(၁)(၂)

### ၂၀၁၉ ခုနှစ်
* *ခရီးသွားကောက်ကြောင်း* (Traveller's Note)အတွဲ(၃) (၄)(၅)(၆)(၇)(၈)
* *အဆိပ်သွေး* (Toxic)အတွဲ(၂)
* *လောကကြိုးဝိုင်း* (Spirit of Fight)အတွဲ(၁)
* *မင်္ဂလာရွာ* (Mingalar Village)အတွဲ(၁)
* *လိပ်ပြာ-အမှန်တရားရဲ့ဓားတစ်လက်

### ၂၀၂၀ ခုနှစ်
* *မင်္ဂလာရွာ* (Mingalar Village) အတွဲ(၂)
* *လောကကြိုးဝိုင်း* (Spirit of Fight)အတွဲ(၂)
* *မင်္ဂလာရွာ* (Mingalar Village) အတွဲ(၃)
* "Asian Academy Creative Award* 2020

### ၂၀၂၁ ခုနှစ်
* "လိပ်ပြာ'' (အလင်းနှင့်အမှောင်)(Lake Pyar)အတွဲ(၂)

### ၂၀၂၂ခုနှစ်
*"သဘာဝရဲ့ဟင်းတစ်မယ်" ( Mission Chefs)
*"ရောင်စုံခြယ် အိပ်မက်များ" (Colourful Dreams)
*ဗလာစာအုပ်
*ချိုခါး ဆိမ့်သက် အချစ်တစ်ခွက်
*အိပ်မက်ငိုတော

### ၂၀၂၃ခုနှစ်
*မောင်မောင်တို့ရဲ့ မောင်မောင်
*မီးခြစ်ဆံပုံပြင်
*တစ်ယောက်တစ်ပေါက် တစ်မိုးအောက်

## မူပိုင်ခွင့်ရသော အားကစားအစီအစဉ်များ
* "UFC"
* "UEFA Champions League" 
*"Europa League" 
*"UEFA Conference League" 
*"The Great Letwei(TGL)"
*"Liv Golf 
*"Formula 1"
*"Premier League"
*"Spain Super Cup"

## ကိုးကား
## ပြင်ပလင့်ခ်များ 
*
*
ကိုလင်ဒါ ဂရာဘာ-ကီတာရိုဗစ်ချ်

**ကိုလင်ဒါ ဂရာဘာ-ကီတာရိုဗစ်ချ်** ( ၁၉၆၈ ဧပြီလ ၂၉ ရက်မွေး) သည် ခရိုအေးရှားနိုင်ငံမှ နိုင်ငံရေးသမားနှင့် သံတမန်တစ်ဦးဖြစ်ပြီး ခရိုအေးရှားနိုင်ငံ၏ စတုတ္ထမြောက် နှင့် လက်ရှိ သမ္မတ အဖြစ် ၂၀၁၅ ခုနှစ်မှ စတင်၍ တာဝန်ထမ်းဆောင်လျက် ရှိသည်။ သူမသည် ၁၉၉၀ ခုနှစ် ခရိုအေးရှားနိုင်ငံ၏ ပါတီစုံ ရွေးကောက်ပွဲအပြီးတွင် ပထမဆုံး ရွေးကောက်တင်မြှောက်ခံရသော အမျိုးသမီး တစ်ဦးလည်း ဖြစ်သည်။ အသက် ၄၆ နှစ်သာ ရှိသေးသဖြင့် အသက်အငယ်ဆုံးသော သမ္မတတစ်ဦးလည်း ဖြစ်သည်။ 

ဂရာဘာ-ကီတာရိုဗစ်ချ်သည် သမ္မတအဖြစ် ရွေးကောက်တင်မြှောက်ခြင်း မခံရမီက အစိုးရဆိုင်ရာနှင့် သံတမန်ရေးရာတို့၌ ရာထူးအချို့တွင် တာဝန်ထမ်းဆောင်ခဲ့သည်။ သူမသည် ၂၀၀၃ မှ ၂၀၀၅ ခုနှစ် အထိ ဥရောပရေးရာ ဝန်ကြီး အဖြစ် တာဝန်ထမ်းဆောင်ခဲ့ပြီး ၂၀၀၅ မှ ၂၀၀၈ ခုနှစ် အထိ နိုင်ငံခြားရေးရာနှင့် ဥရောပ ပေါင်းစည်းရေးဆိုင်ရာ ပထမဆုံး အမျိုးသမီး ဝန်ကြီး အဖြစ်တာဝန် ထမ်းဆောင်ခဲ့ပြီး ဝန်ကြီးချုပ် အိုင်ဗိုဆနာဒါ၏ ပထမနှင့် ဒုတိယ အစိုးရ အဖွဲ့ နှစ်ခုစလုံးတွင် တာဝန်ထမ်းဆောင်ခဲ့ခြင်း ဖြစ်သည်။ ၂၀၀၈ မှ ၂၀၁၁ အထိ အမေရိကန်နိုင်ငံတွင် ခရိုအေးရှား သံအမတ် အဖြစ် တာဝန်ထမ်းဆောင်ခဲ့ပြီး နေတို့းအဖွဲ့တွင် အများပြည်သူဆိုင်ရာ သံတမန်ရေးရာ ကဏ္ဍ၏ လက်ထောက် အထွေထွေ အတွင်းရေးမှူးချုပ် အဖြစ် ၂၀၁၁ မှ ၂၀၁၄ အထိ တာဝန်ထမ်းဆောင်ခဲ့သည်။ 

ဂရာဘာ-ကီတာရိုဗစ်ချ်သည် ၂၀၁၄ ခုနှစ် ဒီဇင်ဘာလ နှင့် ၂၀၁၅ ခုနှစ် ဇန်နဝါရီလတွင် ကျင်းပသော ခရိုအေးရှား သမ္မတ ရွေးကောက်ပွဲတွင် ပါဝင်ယှဉ်ပြိုင်သူ ၄ ဦး အနက် တစ်ဦးတည်းသော အမျိုးသမီး အဖြစ် ပါဝင်ယှဉ်ပြိုင် အရွေးခံခဲ့ပြီး ပထမအဆင့်တွင် ဒုတိယ နေရာရရှိခဲ့ကာ ဒုတိယ အဆင့်တွင် လက်ရှိသမ္မတ အိုင်ဗိုဂျိုဆီပိုဗစ်အား မဲအနည်းငယ်မျှ အသာဖြင့် အနိုင်ရခဲ့သည်။ ပထမအဆင့်တွင် သူမ၏ အနိုင်ရမှုအား အများစုက မမျှော်လင့်ထားကြပဲ ထင်မြင်ယူဆချက်များကို မဲအနေဖြင့် ကောက်ခံရာတွင် အများစု၌ လက်ရှိ သမ္မတ ဂျိုဆီပိုဗစ်အနေနှင့် အပြတ်အသတ် အနိုင်ရမည်ဟု ခန့်မှန်းကြပြီး အချို့ဆိုလျှင် လိုအပ်သည့် မဲ ၅၀% ကျော်ကို တစ်ခါတည်းဖြင့် ရရှိလိမ့်မည်ဟု ထင်မြင်ချက်ပေးကြသည်။ ဒုတိယအဆင့်တွင် ဂရာဘာ-ကီတာရိုဗစ်ချ်သည် ဂျိုဆီပိုဗစ်အား အနီးစပ်ဆုံး ရာခိုင်နှုန်းအသာဖြင့် အနိုင်ရရှိခဲ့ပြီး ၁.၄၈% မျှသာ ဖြစ်သဖြင့် ယနေ့အထိ ခရိုအေးရှားတွင် ကျင်းပပြုလုပ်သော ရွေးကောက်ပွဲများတွင် အနည်းဆုံး အသာရမှုဖြစ်ပြီး အရွေးချယ်ခံပြီးခဲ့သမျှ သမ္မတများတွင် အနည်းဆုံး မဲအရေအတွက်ဖြစ်သော ၁.၁၁၄ သန်း မျှ သာ ရရှိခဲ့သည်။ ထို့ပြင် နိုင်ငံတွင် ယခင်က ၂၀၀၉ မှ ၂၀၁၁ အထိ အမျိုးသမီး ဝန်ကြီးချုပ် ဂျန်ဒရာကာ ကိုဆော် ရှိခဲ့သဖြင့် ဂရာဘာ-ကီတာရိုဗစ် သမ္မတအဖြစ် အရွေးချယ်ခံရချင်းကြောင့် ခရိုအေးရှားနိုင်ငံသည် အမျိုးသမီး နိုင်ငံ့ဥသျှောင် နှင့် အစိုးရခေါင်းဆောင် နှစ်ခုစလုံး ရှိခဲ့ဖူးသော ပါလီမန် သမ္မတနိုင်ငံ အနည်းငယ်တွင် စာရင်းဝင်ခဲ့သည်။

ဂရာဘာ-ကီတာရိုဗစ်ချ်သည် ၁၉၉၃ မှ ၂၀၁၅ အထိ ရှေးရိုးစွဲသော ခရိုအေးရှန်း ဒီမိုကရက်တစ် သမဂ္ဂ ပါတီ၏ ပါတီဝင် ဖြစ်ခဲ့သည်။  ဂျပန် အနောက်ဥရောပနှင့် မြောက်အမေရိကတို့ ပူးပေါင်းဆောင်ရွက်သော ထရိုင်လက်ထရယ် ကော်မရှင် အဖွဲ၏ ခရိုအေးရှား အဖွဲ့ဝင် သုံးဦးတွင် တစ်ဦး အဖြစ်ပါဝင်ခဲ့သည်။ သို့သော်လည်း သမ္မတ ဖြစ်လာသော အခါတွင် ထိုနှစ်နေရာစလုံးမှ နုတ်ထွက်ခဲ့ရသည်။ အကြောင်းမှာ ခရိုအေးရှား သမ္မတ အနေနှင့် နိုင်ငံရေး ရာထူး နှင့် ပါတီဝင် အဖြစ် သမ္မတ တာဝန်ထမ်းဆောင်နေစဉ် လုပ်ဆောင်ခွင့် မပြုသောကြောင့် ဖြစ်သည်။ ၂၀၁၇ ခုနှစ်တွင် ဖော်ဘီ မဂ္ဂဇင်းမှ ဂရာဘာ-ကီတာရိုဗစ်အား ကမ္ဘာပေါ်တွင် ၃၉ ယောက်မြောက် ဩဇာအာဏာ အရှိဆုံး အမျိုးသမီး အဖြစ် စာရင်းသွင်း ဖော်ပြခဲ့သည်။

## ကိုးကား
သုမေဓာထေရီ

**သုမေဓာထေရီ** သည် မြတ်စွာဘုရား၏ သာသနာတော်ရှိ ရဟန်းမိန်းမတစ်ပါး ဖြစ်သည်။

## ဘဝဇာတ်ကြောင်း
### ရှေးအတိတ်ဘဝ
သုမေဓာထေရီသည် ဓနဉ္ဇနီ၊ ခေမာ စသည့်မိတ်ဆွေတို့နှင့် အတူတကွ ကောဏာဂုံ မြတ်စွာဘုရားအား ကျောင်းတိုက်ကို လှူဒါန်းခဲ့၏။ ထိုသို့ လှူဒါန်းခဲ့သည့် အကျိုးတို့ကြောင့် နတ်ပြည်တွင် တန်ခိုးကြီးသူ ဖြစ်ခဲ့ရ၏။ လူ့ပြည်တွင်လည်း စကြဝတေးမင်း၏ မိဖုရား၊ ချမ်းသာကြွယ်ဝသော အမျိုးတို့တွင် ဖြစ်ခဲ့ရလေသည်။

### ကဿပဘုရားရှင်လက်ထက်
ထိုသို့ လူ့ပြည်၊ နတ်ပြည်တို့တွင် ဘဝပေါင်းများစွာနေခဲ့ပြီးနောက် ဘဒ္ဒကမ္ဘာတွင် ပွင့်တော်မူသည့် ကဿပဘုရားရှင်လက်ထက်သို့ ရောက်လာ၏။ ထိုဘုရားရှင်အား **ကိကီ** အမည်ရသော ကာသမင်းသည် ကိုးကွယ်၏။ ထိုမင်းတွင် သုမေဓာထေရီအပါအဝင် သမီးတော် ခုနစ်ယောက် ရှိ၏။ ထိုသမီးတော် ခုနစ်ယောက်တို့သည် မြတ်စွာဘုရားကို ကိုးကွယ်၏။ မြတ်သော အကျင့်ကိုလည်း ကျင့်၏။

ထိုသို့ မြတ်သောအကျင့်ကို ကျင့်ခဲ့သော သုမေဓာထေရီသည် လူ့ဘဝကို စွန့်ခဲ့သော် တာဝတိံသာ၊ ယာမာဘုံ၊ တုသိတာဘုံ၊ နိမ္မာနရတိဘုံ၊ ဝသဝတ္တီဘုံ စသည်ဘုံများသို့ ရောက်ခဲ့၏။ ထို့နောက် နတ်ပြည်၊ လူ့ပြည်တို့တွင် ဘဝပေါင်းများစွာ ကျင်လည်ခဲ့လေသည်။

## ယခုဘဝ
နောက်ဆုံးတွင် မြတ်စွာဘုရား၏ သာသနာတော်တွင် တရားတည်းဟူသော ဆေးဖြင့် ကိလေသာအမြိုက်ကို လောင်ကျွမ်းစေကာ နိဗ္ဗာန်သို့ မျက်မှောက်ပြုသော ရဟန္တာ ဖြစ်လေသည်။

## ကိုးကား
သမီးဝှက်ဥမင်နှင့် မြားဥမင်

**သမီးဝှက်ဥမင်နှင့် မြားဥမင်** သည် ပုဂံ၊ ညောင်ဦးမြို့၏ အရှေ့တောင်ယွန်းယွန်းတွင် ရှိ၏။ ငှက်ပစ်တောင် မှ အရှေ့မြောက်ယွန်းယွန်းတွင် တည်ရှိ၏။ အမည်သည် နှောင်းလူတို့က ပျူစောထီးမင်း၏ အဓိပ္ပာယ်ကို မှီကာ ခေါ်ဝေါ်ထားဟန် တူသည်။ 

ပျူစောထီးမင်းနှင့် ဆက်စပ်နေသည့် ဒေသတစ်ဝိုက်တို့တွင် ရဟန်းများ တရားထိုင်အားထုတ်နိုင်စေရန် ရှေးအခါကပင် ဥမင်များ ဖောက်လုပ်ခဲ့သည်။ သမီးဝှက်ဥမင်အတွင်း (၁၅) ရာစုခေတ်က ရေးထိုးထားသည့် ကျောက်စာတစ်ခု ရှိ၏။ ထိုကျောက်စာအရ ထိုခေတ်အခါက ဝံပဲကျဥမင် (ဝမ်းဘဲကျဥမင်) ဟု ခေါ်ဆိုခဲ့ကြောင်း သိရသည်။(ထိုဥမင်တို့ကို ၁၃ ရာစုကတည်းက တည်ဆောက်ခဲ့သည်ဟု လည်း ဆိုကြသည်။)

## ကိုးကား
ဂူဂဲဘာသာပြန်

**မြန်မာဘာသာပြန်** သည် အခမဲ့အသုံးပြုနိုင်သည့် ဘာသာစကားများကို အပြန်အလှန်ဘာသာပြန်ပေးသည့် ဝန်ဆောင်မှုတစ်ခု ဖြစ်သည်။ ဂူဂဲကုမ္ပဏီက ထုတ်လုပ်ထားသည်။ ၎င်းဘာသာပြန်ဝန်ဆောင်မှုကို ဝဘ်ဆိုက်၊ မိုးဘိုင်းတွင် အန်းဒရွိုက်နှင့် iOS တို့တွင် အသုံးပြုနိုင်သည်။ ဖန်တီးသူများအတွက် ဘရောက်ဆာ Extension နှင့် အသုံးချဆော့ဝဲများ တည်ဆောက်ရာတွင် အကူအညီဖြစ်စေရန် API တစ်ခုကိုလည်း ဂူဂဲက ပြုလုပ်ပေးထားသည်။ ၂၀၁၇ ခုနှစ်၊ မေလအထိ ဘာသာစကားပေါင်း (၁၀၀) ကျော်အတွက်  ထောက်ပံ့ပေးထားသည်။ ၎င်းကို အသုံးပြုသူ နေ့စဉ် သန်း (၅၀၀) ကျော် ရှိသည်။

ဂူဂဲဘာသာပြန်သည် အသိဉာဏ်တုနည်းပညာ (AI) ကို အသုံးပြုထားသည့် ဘာသာပြန်ဆော့ဖ်ဝဲ ဝန်ဆောင်မှုတစ်ခုသာဖြစ်သည်။ ၎င်း၏အလုပ်လုပ်ပုံမှာ 

* အသုံးပြုသူများက ဘာသာပြန်လိုသည့်စကားလုံးများကို ဂူဂဲဘာသာပြန်ဆော့ဖ်ဝဲကို ပေးသည်
* ဂူဂဲဘာသာပြန်က အဆိုပါစကားလုံးများကို ၎င်း၏ဒေတာဘေ့စ်အတွင်းမှ စကားလုံးများ၊ ဝါကျများနှင့် တိုက်စစ်သည်
* အသင့်လျော်ဆုံး စကားလုံးများ၊ ဝါကျများကို ရွေးထုတ်သည်
* ထို့နောက် စကားလုံးအတိုင်းဖြစ်စေ၊ စကားစုအတိုင်းဖြစ်စေ၊ ဝါကျတစ်ကြောင်းလုံးဖြစ်စေ ဖြတ်တောက်၍ ဘာသာပြန်ပြီး အသုံးပြုသူများကို ပြပေးသည်x
* ဂူးဂဲလ်ဘာသာပြန်တွင် မြန်မာဘာသာ ရှမ်းဘာသာ မီဇို (ချင်း)ဘာသာအပြင် မကြာမီ မွန်ဘာသာကိုထည့်သွင်းဖို့ပြင်ဆင်ဆောင်ရွက်လျက်ရှိသည်။

## ကိုးကား
မဏ္ဍပဒါယိကာထေရီ

**မဏ္ဍပဒါယိကာထေရီ** သည် မြတ်စွာဘုရား၏ သာသနာတော်ရှိ ရဟန်းမိန်းမတစ်ပါး ဖြစ်သည်။

## အတိတ်သမိုင်းကြောင်း
မဏ္ဍပဒါယိကာထေရီသည် ကောဏာဂုံမြတ်စွာဘုရား လက်ထက်တွင် မဏ္ဍပ်ဆောက်လုပ်ကာ လှူဒါန်းခဲ့၏။ ထို့ပြင် မြတ်စွာဘုရားအား သင်္ကန်းသုံးထည်ကို အမြဲ လှူဒါန်းခဲ့၏။
ထိုသို့ ပြုခဲ့သော ကောင်းမှုကုသိုလ်တို့ကို အကျိုးပေးသည့်အတွက် မဏ္ဍပဒါယိကာထေရီသည် ဇနပုဒ်၊ နိဂုံး၊ မင်းနေပြည် အစရှိသည့် မည်သည့်အရပ်ရပ်သို့ သွားသော်လည်း ထိုအရပ်တို့တွင် ပူဇော်မှုကို ခံရ၏။

## ယခုဘဝ
ဂေါတမမြတ်စွာဘုရားလက်ထက်သို့ ရောက်တော်မူသောအခါ မဏ္ဍပဒါယိကာထေရီသည် အာသဝေါကုန်ခမ်းသော ရဟန္တာ ဖြစ်လေ၏။

## ကိုးကား
မေခလာဒါယိကာထေရီ

**မေခလာဒါယိကာထေရီ** သည် မြတ်စွာဘုရား၏ သာသနာတော်ရှိ ရဟန်းမိန်းမတစ်ပါး ဖြစ်သည်။

## အတိတ်သမိုင်းကြောင်း
မေခလာဒါယိကာထေရီသည် သိဒ္ဓတ္ထမြတ်စွာဘုရားလက်ထက်တွင် စေတီပုထိုး ဆောက်လုပ်လှူဒါန်း၏။ ထို့နောက် စေတီပုထိုးအတွက် မိမိ၏ ခါးကြိုးတန်ဆာကို လှူဒါန်းခဲ့၏။ စေတီပုထိုးသည် တည်ဆောက်၍ ပြီးဆုံးသည့်အခါတွင်လည်း ခါးကြိုးတန်ဆာကို ကိုယ်တိုင် လှူခဲ့ပြန်သည်။ 

ထိုသို့ လှူဒါန်းခဲ့ရသော ကောင်းကျိုးသည် မလွဲမသွေ အကျိုးပေလေ၏။ မေခလာဒါယိကာထေရီသည် သည် ဘဒ္ဒကမ္ဘာမှ (၉၄) ကမ္ဘာအထက်သော ဘဝများတွင် မကောင်းသောသူတို့ ကျရောက်ရသည့် **ဒုဂ္ဂတိ** ဘဝသို့  မရောက်ပေ။

## ယခုဘဝ
ဂေါတမမြတ်စွာဘုရားလက်ထက်သို့ ရောက်တော်မူသောအခါ မေခလာဒါယိကာထေရီသည် အာသဝေါကုန်ခမ်းသော ရဟန္တာ ဖြစ်လေ၏။

## ကိုးကား
ကဘော်မြစ်ဝှမ်း

**ကဘော်မြစ်ဝှမ်း**သည် ချင်းတွင်းမြစ်နှင့် တမူးအကြား ဒေသဖြစ်သည်။ ဘုရင့်နောင်လက်ထက် ၁၅၅၆/၉-ခုနှစ်အတွင်း မဏိပူရကို သိမ်းပိုက်လိုက်သည့် အချိန်မှစ၍ မဏိပူရသည် မြန်မာမင်း၏ ဩဇာခံ ဒေသ ဖြစ်လာပြီး ကဘောဒေသသည် မြန်မာပိုင်ဒေသ ဖြစ်လာခဲ့၏။ ၁၈၂၄/၅-ခုနှစ်တွင် ဖြစ်ပွားသော အင်္ဂလိပ်မြန်မာစစ်ပွဲအပြီး၌ ရန္တပိုစာချုပ်အရ မဏိပူရနယ်ကို မြန်မာတို့ လက်လွှတ်လိုက်ရ၏။ မဏိပူရစော်ဘွားက ကဘောမြစ်ဝှမ်းဒေသကို မဏိပူရပိုင်နယ် အဖြစ်ကြေညာ၏။ ဘကြီးတော်မင်းသည် ကဘောမြစ်ဝှမ်းဒေသသည် အစဉ်အလာအားဖြင့်၎င်း ပထဝီအနေအထားအရ၎င်း မြန်မာမင်းပိုင်နယ်ဖြစ်သဖြင့်၊ သံတမန်နည်းလမ်းဖြင့် ကြိုးစားရာ မြန်မာနိုင်ငံဆိုင်ရာ ဗြိတိသျှကိုယ်စားလှယ် ဘာနေး၏ဆောင်ရွက်ချက်ကြောင့် ၁၈၃၃-ခုနှစ်တွင်၊ ပြန်လည်ရရှိသည်။ သို့သော် နယ်ခြားသတ်မှတ်မှုမရှိသေးသဖြင့် သီပေါမင်းလက်ထက် ၁၈၈၁-ခုနှစ်တွင် အိန္ဒိယအစိုးရကနယ်ခြားသတ်မှတ်ရေး ပူးတွဲကော်မရှင် ဖွဲ့ရန် မြန်မာအစိုးရသို့ ဖိတ်ခေါ်သည်။ မြန်မာအစိုးရက လက်မခံသောအခါ အိန္ဒိယအစိုးရက သူ့ဘာသာ တစ်ဦးတည်း သတ်မှတ်လိုက်၏။ 

## ကိုးကား
NGC 505

**NGC 505** သည် မိန် နက္ခတာရာရှိ နှစ်ဘက်ခုံး ဂလက်ဆီဖြစ်ပြီး ကမ္ဘာမြေမှ အလင်းနှစ် ၂၃၄ မီလီယံ ကွာဝေးသည်။ ယင်အား ဂျာမန် နက္ခတ္တပညာရှင် Albert Marth က ၁၈၆၄ အောက်တိုဘာ ၁ ၌ ရှာဖွေတွေ့ရှိခဲ့သည်။ 

 (SDSS)]]

## ကိုးကာ 
ကဏ္ဍ:မိန် နက္ခတ်တာရာ
ဘီအိုစီ

**ဘီအိုစီ**(Burma Oil Co)သည် ၁၈၆၁-ခုနှစ်တွင် ရန်ကုန်မြို့ ဓနိတော အရပ်တွင် မစ္စတာ ဒေးဗစ်ကာဂဲလ် ဆိုသူသည် ရေနံချက် စက်ရုံတစ်ခု တည်
ထောင်၍ အထက်မြန်မာနိုင်ငံမှ ရေနံများကို ဝယ်ယူ ချက်လုပ်သည်။ သူသည် ရန်ကုန်ရေနံကုမ္ပဏီ (ROC) အမည်ရှိ ကုမ္ပဏီတစ်ခုကို တည်ထောင်၏။ အထက်မြန်မာနိုင်ငံကိုဗြိတိသျှတို့ သိမ်းပိုက်ပြီးနောက် ၁၈၈၆-ခုနှစ်တွင် မစ္စတာ ဒေးဗစ်ကာဂဲလ်သည်
အာရ်အိုစီ ကို-ဘီ-အို-စီ အဖြစ် ပြောင်းလွှဲ ဖွဲ့စည်း တည်ထောင်လိုက်သည်။ ဗြိတိသျှအစိုးရသည် မင်းတုန်းမင်းနှင့် ကြေးမြှင်မိဖုရားတို့ ပိုင်ဆိုင်သော ဘော်တွင်း ၁၂၀ နှင့် အခြားပိုင်ဆိုင်
သူ မပေါ်ပေါက်သော ၂၇ တွင်းကို သိမ်းယူ၍ (ဘီအိုစီ)ကုမ္ပဏီသို့ အငှားစာချုပ် ပြုလုပ် လွှဲအပ်လိုက်သည်။ ဘီအိုစီ ကုမ္ပဏီစတင်တည်ထောင်စဉ်က စတာလင်ပေါင် ၁၃ သန်းခွဲ (မြန်မာ့ရေနံ သမိုင်း၌ ၁ သန်းခွဲ ပြဆိုသည်) မြှုပ်နှံခဲ့သည်။ ဘီအိုစီကုမ္ပဏီသည် ပထမ၌ တွင်းရိုးတွင်းစားထံမှ ရေနံတွင်းနှင့်
တွင်းရာများကို အငှားစာချုပ်များနှင့် ငှားရမ်း၍ ခေတ်မှီ စက်ကရိယာများကို သုံးစွဲလုပ်ကိုင်၏။ ၁၉၀၈- ခုနှစ်အထိ (ဘီ အို စီ) ကုမ္ပဏီသည် ပြိုင်ဘက် ကင်းသော ရေနံကုမ္ပဏီ ဖြစ်ခဲ့သည်။ ၁၉၂၅-ခုနှစ်တွင် ခေတ်မှီတူးဖော်နည်းများဖြစ်သော မင်းတူးနည်း၊ လွန်တူးနည်းများကို သုံးလာ၏။

ရေနံမြေမှ ထုတ်လုပ်သော ရေနံစိမ်းများကို သံလျင်
ရေနံချက်စက်ရုံသို့ ချက်လုပ်ရန် ယခင်ပေးပိုစဉ်က အများအားဖြင့် သင်္ဘောများကို အသုံးပြု၏။ သို့သော်စရိတ်ကြီး၍ အချိန်ကြံ့ကြာရကား ရေနံမြေနှင့် သံလျင်ကို ရေနံပို့ပိုက်လိုင်း သွယ်ဖောက်
ခဲ့ရာ ၁၉၀၇-ခုနှစ်တွင်စတင် အသုံးပြုခဲ့၏။ ကျွမ်းကျင်သော လုပ်သားများ အတတ်ပညာရှင်များ ရရှိရေးအတွက် ဘီအိုစီသည် ရန်ကုန်တက္ကသိုလ်၌ အင်ဂျင်နီယာ ကောလိပ်တစ်ခု တည်ထောင်
ထားသည်။ ထိုကောလိပ်မှအင်ဂျင်နီယာများကို လုပ်ငန်း၌ ကျယ်ပြန့်စွာ အသုံးပြု၏။ လုပ်ငန်းသည် တစတစအားဖြင့် ကျယ်ပြန့်ကြီးထွားလာရာ ၁၉၃၇-ခုနှစ်၌ ရေနံတွင်းပေါင်း၄,ဝဝဝ ကျော်မှ ထုတ်လုပ်သော ဓာတ်ဆီဂါလံပေါင်းမှာ ကုဋေ၃၀ ကျော်ဖြစ်သည်။ ကုမ္ပဏီသည် မြန်မာနိုင်ငံကို ဂျပန်မသိမ်းမီနှစ်
အနည်းငယ်ခန့်က တစ်နှစ်လျှင် နိုင်ငံခြားသို့ ရေနံထွက်ပစ္စည်း စတာလင်ပေါင် ၁၀သန်းခန့် တင်ပို့ရောင်းချခဲ့ရသည်။ ဂျပန်ဝင်လာသောအခါ ဗြိတိသျှ အစိုးရက ရေနံတွင်းများကို သုံးမရအောင် ဖျက်ဆီး သွားခဲ့သည်။

## ကိုးကား
စန္ဒဝိဇလရာဇာ

**စန္ဒဝိဇလရာဇာ** အမည်ရှိ ပုဂ္ဂိုလ်များမှာ -
* ပထမ စန္ဒဝိဇလရာဇာ - မြောက်ဦးနေပြည်တော်ကို အုပ်ချုပ်ခဲ့သော ဘုရင် (၁၇၁၀ - ၁၇၃၁)
* ဒုတိယ စန္ဒဝိဇလရာဇာ - မြောက်ဦးနေပြည်တော်ကို အုပ်ချုပ်ခဲ့သော ဘုရင် (၁၇၃၇ - ၁၇၃၈)
ဟိုက်ဒရာ (ဂြိုဟ်ရံလ)

**ဟိုက်ဒရာ** သည် ပလူတို၏ အပြင်ဘက်အကျဆုံး ဂြိုဟ်ရံလဖြစ်ပြီး New Horizons အကာသယာဉ်မှ ၂၀၀၅ ခုနှစ်တွင် Nix ဂြိုဟ်ရံလနှင့်အတူ ရှာဖွေတွေ့ရှိခဲ့သည်။ ဟိုက်ဒရာ၏ မြေမျက်နှာပြင်သည် ရေခဲများဖြင့် ဖုံးလွှမ်းထားနိုင်ကောင်းသည်။ ယင်းသည် ပုံမှန်မဟုတ်သော သွင်ပြင်ရှိပြီး အရှည်ဆုံးအတိုင်းအတာမှာ ၅၀ ကီလိုမီတာ (၃၁ မိုင်) ရှိသည်။ ဟိုက်ဒရာ၏ အလင်းပြန်နှုန်းမှာ ပလူတိုနှင့် ချာရွန်တို့၏ အလင်းပြန်နှုန်းနှင့် မတိမ်းမယိမ်းရှိသည်။

## ကိုးကား
စစ်တမ်း

**စစ်တမ်း**ဆိုသည်မှာ ရှေးမြန်မာ ဘုရင်များလက်
ထက် ဒေသဆိုင်ရာ အုပ်ချုပ်ရေးတာဝန်ခံတို့အား
စစ်ချက်ထုတ်သော မှတ်တမ်း ဖြစ်သည်။ စစ်တမ်းစတင် ပေါ်
ပေါက်သောကာလကို တိကျစွာ မသိရပေ။ မင်းကြီးစွာစော်ကဲ
လက်ထက်မှ စတင်၍ စစ်တမ်းကောက်ခံသည်ဟု မှတ်သားရ
သော်လည်း ထိုစစ်တမ်းကို ယခုအခါ ရှာဖွေ၍ မတွေတော့ပေ။
ဆင်ဖြူရှင်မင်းလက်ထက် ကောက်ခံသော ၁၁၂၆-ခုနှစ်စစ်တမ်း
များ၊ ၁၁၂၇-ခုနှစ် စစ်တမ်းများ၊ ဘိုးတော်ဘုရားလက်ထက်
ကောက်ခံသော ၁၁၄၅-ခုနှစ် စစ်တမ်းများ၊ ၁၁၄၆-ခုနှစ် စစ်
တမ်းများ၊ ၁၁၆၄-ခုနှစ် စစ်တမ်းများကိုသာ တွေရသည်။ ကုန်းဘောင်ခေတ် အလောင်းမင်းတရားကြီး လက်ထက်မှ 
တပါး အခြားမင်းများလက်ထက်တွင် စစ်တမ်းများ ကောက်ခံကြ
ဟု အဆိုရှိသည်။ သီပေါမင်းလက်ထက်တွင် ၁၂၄၄ ခု တပို့တွဲလ၌
၁၁၄၅ ခု စစ်တမ်း နှစ်တရာ ရှိပြီဖြစ်၍ စစ်တမ်း ထပ်တူဆက်
သွင်းစေသည်။

မြို့ရွာများတွင် အခွန်ကောက်ခံပုံများ မရှင်းမလင်း ဖြစ်လာ
သောအခါ၌ သော်လည်းကောင်း၊ ထမ်းရိုးရွက်ရိုးအစီအစဉ်များ မရှင်းမ
လင်းသောအခါ၌သော်လည်းကောင်း၊နယ်နိမိတ်များ မရှင်းလင်းသောအ
ခါ၌သော်လည်းကောင်း၊မင်းက အခွန်ဘဏ္ဍာ လျော့ပါးသည်ဟု ထင်မြင်
သောအခါ၌သော်လည်းကောင်း၊ စစ်တမ်း ကောက်ယူလေ့ ရှိပါ
သည်။ စစ်တမ်းများတွင် ယေဘုယျအားဖြင့် အစဉ်အလိုက် ပါ
တတ်သည့်အကြောင်းအရာတို့ကား မည်သည့်ခုနှစ် မည်သည့်နေ့
၌မည်သူအား စစ်မေးပုံနယ်မြေသမိုင်း၊အုပ်ချုပ်သူတို့၏ မျိုးရိုး
နယ်မြေ အပိုင်းအခြား၊ ယင်းနယ်မြေတွင်ရှိသော မြေအမျိုး
အစား၊ယင်းနယ်ပယ်တွင် စိုက်ပျိုးသောသီးနှံနှင့်အခွန်ကောက်ခံ
ပုံ၊ပစ္စည်းရောင်းဝယ်ရာ၌ အခွန်တော်ပေးရပုံ၊ ထွက်ကုန်အပေါ်
အခွန်ကောက်ခံပုံ၊ အရှင်မရှိသော ကျွဲနွားများကိုစီရင်ပုံ၊ ဘုရင်
ကမြို့သူကြီးများအား မည်သို့ အဆောင်အရွက် တာဝန် ပေး
ပုံ၊ ယင်းမြို့သူကြီးကွယ်လွန်က သဂြိုဟ်ရသည့်ထုံးစံ၊ မိ
နယ်စားတို့က ဘုရင်ထံသို့ လက်ဆောင်ပေးရပုံ စသည့်
၏ စီးပွားစနစ်၊ အုပ်ချုပ်ရေးစနစ်၊ဓလေ့ ထုံးတမ်းများ ၂
သည်။ စစ်တမ်းကို လေ့လာခြင်းအားဖြင့် ထိုခေတ်က
ပေသည်။ ဒေသသမိုင်းကို သိရလေသည်။ စစ်တမ်းသည်သမိုင်းအတွက်အလွန်အဖိုးတန်သော အထောက်အထားများ ဖြစ်ပေသည်။

## ကိုးကား
ကဏ္ဍ:မြန်မာနိုင်ငံ၏ သမိုင်း
စည်သာမင်းကြီး

**စည်သာမင်းကြီး**သည် အလောင်းဘုရား ဦးအောင်ဇေယျ၏ မရီးတော် ခင်ပွန်းဖြစ်သည်။ ဟံသာဝတီပါမင်း(မဟာဓမ္မရာဇာဓိပတိ)လက်ထက် စည်သူကျော်ထင်၊မင်း
ကြီးကျော်ထင်ဘွဲ့များ ရရှိသော အမတ်ကြီးဖြစ်သည်။အင်းဝကို ၁၇၅၂ ခုနှစ်၌ မွန်တို့ တိုက်ခိုက်သိမ်းပိုက်သောအခါ ဦးအောင်ဇေယျနှင့် ပူးပေါင်းလိုက်၏။ ဦးအောင်ဇေယျက မင်းလှစည်သူဘွဲ့ ချီးမြှင့်သည်။ သားတော်များနှင့်အတူ အားထားခြင်းခံခဲ့ရသူ ဖြစ်သည်။ ဦးအောင်ဇေယျ အထွဋ်အထိပ် မရောက်မီကာလက တိုက်ပွဲပေါင်းများစွာတွင် ထင်ရှားသော တပ်မှူးဖြစ်သည်။

## ကိုးကား
တောင်ပေါက်ရွာ၊ ကြာအင်းဆိပ်ကြီးမြို့နယ်

**တောင်ပေါက်ရွာ**()သည် ကရင်ပြည်နယ်၊ ကော့ကရိတ်ခရိုင်၊ ကြာအင်းဆိပ်ကြီးမြို့နယ်၊ ဆိပ်ကလေးကျေးရွာအုပ်စု၌ တည်ရှိသည်။ ရွာနေရာကုတ်မှာ ၁၇၀၇၃၁ ဖြစ်သည်။
၂၀၁၄ သန်းခေါင်စာရင်းအရ ဆိပ်ကလေးကျေးရွာအုပ်စုတွင် အိမ်ခြေပေါင်း ၂၉၇၂ အိမ် ရှိကာ၊ လူဦးရေစုစုပေါင်း ၁၄၀၀၈ ဦး နေထိုင်သည်။ ကျေးလက်ကျန်းမာရေးဌာန ရှိသည်။

## ကိုးကား 
ကဏ္ဍ:ကြာအင်းဆိပ်ကြီးမြို့နယ်ရှိ ရွာများ
မောင်သန်းဆွေ (ထားဝယ်)

**သန်းဆွေ၊ မောင် (ထားဝယ်)**ကို အဖ အငြိမ်းစား ခရိုင်ရဲဝန် ဦးစူ၊ အမိ ဒေါ်ရွှေရွှေတို့၏ တစ်ဦးတည်းသော သားဖြစ်သည်။ ၁၉၄၁-ခုနှစ်၊ နိုဝင်ဘာလ ၂၈ရက်နေ့တွင် ထားဝယ်မြို့၌ မွေးဖွားသည်။ 

စစ်ပြီးစတွင် လက်ပံတန်းမြို့နှင့် ထားဝယ်မြို့များ၌ ပညာ စ၍သင်ကြားခဲ့သည်။ ၁၉၅၁ ခုနှစ်မှ စ၍ ရန်ကုန်မြို့ မက်သဒစ်အင်္ဂလိပ်အထက်တန်းကျောင်း (ယခု ဒဂုံ အထက ၁) တွင် အခြေခံပညာ မူလတန်း၊ အလယ်တန်း၊ အထက်တန်းတို့ကို သင်ကြားခဲ့
သည်။ ၎င်းကျောင်းမှပင် တက္ကသိုလ်ဝင်တန်း အောင်မြင်ခဲ့သည်။
အဆင့်မြင့်ပညာများကို ရန်ကုန်တက္ကသိုလ်တွင် သင်ကြားခဲ့ပြီး
ဘွဲ့ ရရှိခဲ့သည်။ ရန်ကုန်တက္ကသိုလ် ထားဝယ်ခရိုင် ကျောင်းသူ၊
ကျောင်းသားများအသင်း အတွင်းရေးမှူးအဖြစ် တာဝန်ယူခဲ့သည်။
ရန်ကုန်တက္ကသိုလ် နှစ်ပတ်လည် မဂ္ဂဇင်းများနှင့် ရှုမဝမဂ္ဂဇင်း “အဟိ”
ကဏ္ဍတွင် ကလောင်အမည် အမျိုးမျိုးဖြင့် စတင် ကလောင်သွေး
ခဲ့သည်။ ၁၉၈၅ ခု ဇူလိုင်လထုတ် ရှုမဝမဂ္ဂဇင်းတွင် မောင်သန်းဆွေ
(ထားဝယ်) ကလောင်အမည် ခံယူ၍ “ထားဝယ်ရောက် ဆင်ဖြူမရှင်” သမိုင်းဆောင်းပါးဖြင့် စာပေနယ်ထဲသို့ ဝင်ရောက်ခဲ့သည်။
ပညာရေးဌာနတွင် (၃)နှစ် အမှုထမ်းဖူးသည်။ ထားဝယ်မြို့ ရှေ့နေ
အသင်းတွင် အတွင်းရေးမှူးအဖြစ် (၆)နှစ်၊ ဥက္ကဋ္ဌအဖြစ် (၆)နှစ်
တာဝန်ယူခဲ့သည်။ ရှုမဝ၊ ဉာဏ်လင်း ဓမ္မစာပဒေသာတို့တွင် သမိုင်းနှင့်
ဘာသာရေးဆောင်းပါးများ ရေးသားခဲ့သည်။ ရနံ့သစ်နှင့် ပုလဲမြို့ပြ
မြေယာ မဂ္ဂဇင်း၊ စာဖတ်သူဂျာနယ်များတွင် ပင်တိုင် သမိုင်း
ဆောင်းပါးရှင်အဖြစ် ရေးသားနေသည်။ တနင်္သာရီတိုင်း သတင်းစဉ်
တွင်လည်း ဆောင်းပါးများ ရေးသားခဲ့သည်။ ထားဝယ်မြို့ ဘုရားကြီး
သမိုင်း၊ လောကသရဖူ လျောင်းတော်မူဘုရားကြီးသမိုင်း၊ ထားဝယ်မြို့
ကြက်မင်းစေတီတော်သမိုင်း၊ ရှင်ကိုးရှင်နှင့် သမိုင်းဝင် ထားဝယ်
ဘုရားများ၊ သာသနာ့တံခွန် ထားဝယ်ထေရ်မွန်များ၊ ကုန်းဘောင်
ရှင်းတမ်း စသည့် စာအုပ်များကို ရေးသားခဲ့သည်။ ထားဝယ်မြို့၏
သာသနာရေးနှင့် လူမှုရေး အဖွဲ့အစည်းများတွင် ဥက္ကဋ္ဌအဖြစ် တာဝန်
ယူခဲ့၊ ယူဆဲဖြစ်သည်။ အိမ်ထောင်ရှင်ဖြစ်ပြီး သားသမီး(၃) ယောက်ရှိသည်။

## ကိုးကား
ဖရဲပင်

**ဖရဲသီး**ကို ရှေးက ခရဲသီးဟု ခေါ်ကြသည်။ ၎င်းဝေါဟာရသည် အညာအရပ်မှာ အသုံးများသည်။ အကြေအရပ်မှာ ဖရဲသီးဟု အခေါ်များကြသည်။ 

## ကိုးကား
NGC 965

**NGC 965** သည် စီတပ် ကြယ်စုတန်းရှိ ခရုပတ်ပုံစံ ဂလက်ဆီဖြစ်ပြီး ကမ္ဘာမြေမှ အလင်းနှစ် ၂၉၄ မီလီယံ ကွာဝေးသောအရပ်၌ တည်ရှိသည်။ ယင်းအား အမေရိကန် နက္ခတ္တပညာရှင် Ormond Stone ဆိုသူက ၁၈၈၆ ခုနှစ်တွင် ရှာဖွေတွေ့ရှိခဲ့သည်။ 

 
## ကိုးကား
စန်ဂျာယာနို

**စန်ဂျာယာနို** () သည် ခရစ်ယာန် ဘုန်းတော်ကြီးတစ်ပါးဖြစ်ပြီး ၁၇၈၃-ခုနှစ်မှ ၁၈ဝ၈-ခုနှစ်အထိ မြန်မာနိုင်ငံတွင် နေထိုင်သွားသည်။ မြန်မာနိုင်ငံ အကြောင်းနှင့် ပတ်သက်၍ "မြန်မာအင်ပါယာ" (*Description of the Burmese Empire*) ဟူသောစာအုပ် တစ်အုပ် ရေးသားသည်။ ရန်ကုန်မြို့၌ စိန်ဂျွန်းဘုရားရှိခိုးကျောင်းနှင့် စာသင်ကျောင်းကို တည်ထောင်သွားသူ ဘုန်းတော်ကြီးဖြစ်သည်။ 

## ကိုးကား
ရဟန်းမိန်းမဝိနည်းများ

မြတ်စွာဘုရားသည် သာသနာတော်တွင် ရဟန်းမိန်းမတို့ လိုက်နာစောင့်ထိန်းရန်အတွက် ဝိနည်းများ ပညတ်တော်မူခဲ့သည်။ ရဟန်းမိန်းမတို့သည် အောက်ပါသိက္ခာပုဒ်တို့ကို သာသနာတော်တွင် လိုက်နာစောင့်ထိန်းရ၏။ယခုအချိန်တွင် ရဟန်းမိန်းမသာသနာ ပျောက်ကွယ်ခဲ့ပြီ ဖြစ်၏။

### သိက္ခာပုဒ်များ
## ပါရာဇိကအာပတ်
## သံဃာဒိသေသ်အာပတ်
## နိဿဂ္ဂိအာပတ် 
## နိဿဂ္ဂိယအာပတ်
## ပါစိတ္တိယအာပတ်
### ရတ္တန္ဓကာရဝဂ်
### နဂ္ဂဝဂ်
### တုဝဋ္ဋဝဂ်
### စိတ္တာဂါရဝဂ်
### အာရာမဝဂ်
### ဂဗ္ဘိနီဝဂ်
### ကုမာရိဘူတဝဂ်
### ဆတ္တုပါဟနဝဂ်
### ဘိက္ခုပါစိတ်လာ သိက္ခာပုဒ် ၇၀
## ပါဋိဒေသနီအာပတ် 
### သေခိယသိက္ခာပုဒ်
### အဓိကရဏသမထ
#အဓိကရဏသမထ

## ကိုးကား
NGC 506

**NGC 506** သည် မိန် နက္ခတာရာမှ ကြယ်တစ်စင်းဖြစ်ပြီး ၁၈၇၄ နိုဝင်ဘာ ၇ ရက်တွင် Lawrence Parsons ဆိုသူက ရှာဖွေတွေ့ရှိခဲ့သည်။ 

## ပြင်ပလင့်ခ်များ 
* 
* SEDS

## ကိုးကား 
ကဏ္ဍ:မိန် နက္ခတ်တာရာ
Messier 92

**Messier 92** (**M92**, **M 92** သို့မဟုတ် **NGC 6341**) သည် မြောက်ဘက် ကြယ်စုတန်း ဟာကျူးလီရှိ လုံးဝိုင်းပုံစံရှိသော ကြယ်အစုအဝေးဖြစ်ပြီး ၁၇၇၇ ခုနှစ်တွင် Johann Elert Bode ဆိုသူက ရှာဖွေတွေ့ရှိခဲ့ကာ ၁၇၇၉ ခုနှစ်တွင် ပုံနှိပ်ထုတ်ဝေခဲ့သည်။
M92HunterWilson.jpg|Messier 92 as seen with an amateur telescope
M92 arp 750pix.jpg|Messier 92 from the Isaac Newton Group of Telescopes
M92map.png|Map showing the location of Messier 92

## ကိုးကား
## ပြင်ပလင့်ခ်မျး
* 
* Messier 92 @ SEDS Messier pages
* Messier 92, Galactic Globular Clusters Database page
* 
*
ရီယို ပလက်တာနို ဇီဝရပ်ဝန်း ထိန်းသိမ်းရေးဒေသ

**ရီယို ပလက်တာနို ဇီဝရပ်ဝန်း ထိန်းသိမ်းရေးဒေသ** သည် ဟွန်ဒူးရပ်စ်နိုင်ငံ ၏ ကာရစ်ဘီယံကမ်းရိုးတန်းပေါ်ရှိ လာမော်စကွီတီယာ ဒေသတွင် တည်ရှိသော ၅,၂၅၀ စတုရန်းကီလိုမီတာ ရှိသော ထိန်းသိမ်းထားသော မြေနေရာ ဖြစ်သည်။ နယ်မြေ အများစုသည် ပလက်တာနိုမြစ် တလျှောက်တွင် တည်ရှိသည်။ ထို ထိန်းသိမ်းရေး နယ်မြေ အတွင်းတွင် မျိုးသုဉ်းရန် စိုးရိမ်ရသော သတ္တဝါမျိုးစိတ်များ ရှိပြီး ဟွန်ဒူးရပ်စ်နိုင်ငံ၏ သစ်တောရှိ အကျယ်ပြန်ဆုံး အစိတ်အပိုင်းလည်း တည်ရှိသည်။ ၁၉၈၂ ခုနှစ်မှစ၍ ကမ္ဘာ့အမွေအနှစ်နေရာ နှင့် ဇီဝရပ်ဝန်းထိန်းသိမ်းရေး နယ်မြေ အဖြစ် တည်ရှိခဲ့သည်။ ၂၀၁၁ ခုနှစ်တွင် ယူနက်စကိုမှ ထိုထိန်းသိမ်းရေး ဒေသအား စိုးရိမ်ရသော ကမ္ဘာ့အမွေအနှစ်နေရာများ စာရင်းတွင် ထည့်သွင်းခဲ့သည်။

ထိုထိန်းသိမ်းရေး နယ်မြေတွင် တောင်ကုန်းဒေသ နှင့် မြေနိမ့်ဒေသ အပူပိုင်း မိုးသစ်တောဒေသ နှစ်ခုစလုံး ပါဝင်ပြီး အမျိုးမျိုးကွဲပြားသော တောရိုင်းတိရစ္ဆာန်များနှင့် အပင်များ ပြည့်နှက်နေပြီး တိရစ္ဆာန်ကောင်ရေ ၂,၀၀၀ ကျော် ရှိသည်။ ထိုထိန်းသိမ်းရေး ဒေသသည် မက္ကဆီကိုနိုင်ငံတောင်ပိုင်းမှ အလယ်အမေရိက အထိ ဖြန့်ကျက်လျက်ရှိသော မီဆိုအမေရိကန် ဇီဝ စင်္ကြန် ဒေသ၏ အစိတ်အပိုင်းတစ်ခုဖြစ်သည်။

## ကိုးကား
ကြယ်အစုအဝေး

ကြယ်စုတန်းရှိ M92]]
**ကြယ်အစုအဝေး**သည် ကြယ်များ အုပ်စုဖြစ်သည်။ ကြယ်အစုအဝေးပုံစံ အဓိကအားဖြင့် နှစ်မျိုးရှိပြီး လုံးဝိုင်းပုံစံရှိ ကြယ်အစုအဝေး (gobular cluster) နှင့် open cluster တို့ဖြစ်ကြသည်။ gobular cluster တွင် သက်တမ်းရင့်ကြယ်များ ရာထောင်ချီကာ တည်ရှိပြီး ဒြပ်ဆွဲအားဖြင့် စည်းနှောင်ထားကြသည်။ open cluster များမှာ ဖရိုဖရဲဆန်သောပုံစံဖြင့် တည်ရှိပြီး  သက်တမ်းနုကြယ်များဖြင့် တည်ရှိတတ်သည်။ သာမန်မျက်စိဖြင့် မြင်နိုင်သော ကြယ်အစုအဝေးများမှာ ကြယ်စဉ် ခုနှစ်ဖော် (M45) Hyades နှင့် Beehive Cluster (M44) တို့ဖြစ်ကြသည်။

## ကိုးကား
NGC 511

**NGC 511** သည် မိန် နက္ခတာရာမှ ဘဲဥပုံစံ ဂလက်ဆီဖြစ်ပြီး  နေအဖွဲ့အစည်းမှ အလင်းနှစ် ၄၉၉ မီလီယံနီးပါးခန့် ကွာဝေးသည်။  ယင်းအား ၁၈၇၆ အောက်တိုဘာ ၂၆ တွင် Édouard Stephan ဆိုသူက ရှာဖွေတွေ့ရှိခဲ့သည်။

## ပြင်ပလင့်များ 
* 
* SEDS

## ကိုးကား 
ကဏ္ဍ:မိန် နက္ခတ်တာရာ
NGC 513

**NGC 513** သည် အင်ဒရိုမီဒါ ကြယ်စုတန်းရှိ ခရုပတ်ပုံစံ ဂလက်ဆီဖြစ်ပြီး  နေအဖွဲ့အစည်းမှ အလင်းနှစ် ၂၆၂ မီလီယံ ကွာဝေးသည်။ ယင်အား ဝီလီယံ ဟာရှယ်က ၁၇၈၄ စက်တင်ဘာ ၁၃ တွင် ရှာဖွေတွေ့ရှိခဲ့သည်။

## ပြင်ပလင့် 
* 
* SEDS

## ကိုးကား
NGC 515

**NGC 515** သည် မိန် နက္ခတာရာမှ နှစ်ဘက်ခုံး ဂလက်ဆီဖြစ်ပြီး နေအဖွဲ့အစည်းမှ အလင်းနှစ် ၂၂၈ မီလီယံ ကွာဝေးသည်။ ယင်းအား ဝီလီယံ ဟာရှယ်မှ ၁၇၈၄ စက်တင်ဘာ ၁၃ တွင် ရှာဖွေတွေ့ရှိခဲ့သည်။

## ပြင်ပလင့် 
* 
* SEDS

## ကိုးကား 
ကဏ္ဍ:မိန် နက္ခတ်တာရာ
NGC 516

**NGC 516** သည် မိန် နက္ခတာရာရှိ နှစ်ဘက်ခုံး ဂလက်ဆီဖြစ်ပြီး ၁၈၆၂ စက်တင်ဘာ ၂၅ တွင် Heinrich d'Arrest က ရှာဖွေတွေ့ရှိခဲ့သည်။

## ပြင်ပလင့် 
* 
* SEDS

## ကိုးကား 
ကဏ္ဍ:မိန် နက္ခတ်တာရာ
ရှမ်းနီအမျိုးသားများတပ်မတော်

**ရှမ်းနီအမျိုးသားများတပ်မတော်** (; အတိုကောက် **SNA**) သည် ကချင်ပြည်နယ်နှင့် စစ်ကိုင်းတိုင်းဒေသကြီး အထက်ပိုင်းတွင် လှုပ်ရှားနေသော ရှမ်းနီလက်နက်ကိုင် အဖွဲ့တစ်ခု ဖြစ်သည်။ SNA ကို ၁၉၈၉  ခုနှစ်၊ ဇူလိုင်လ ၅ ရက်နေ့တွင် ကချင်ပြည်နယ်နှင့် စစ်ကိုင်းတိုင်းဒေသကြီး အထက်ပိုင်းရှိ ရှမ်းနီလူငယ်များဖြင့် ဖွဲ့စည်းခဲ့သည်။

ရှမ်းနီအမျိုးသားတပ်မတော်(SNA)သည် ရှမ်းနီပြည်နယ်ရရှိရေး၊ မူးယစ်ဆေးဝါး တိုက်ဖျက်ရေး၊ စစ်မှန်သော ဖက်ဒရယ် ပြည်ထောင်စု ဖော်ထွန်းရေး၊ ရှမ်းမျိုးနွယ်စုများ အားလုံး စည်းလုံး ညီညွတ်မှု ရရှိရေး၊ သဘာဝ ပတ်ဝန်းကျင် ထိန်းသိမ်း စောင့်ရှောက်ရေးနှင့် ဒေသဖွံ့ဖြိုးတိုးတက်ရေး စသည့် မူ (၅) ချက်ကို ချမှတ်အကောင်အထည်‌ဖော်လျက်ရှိသည်။ SNA သည် စစ်ကိုင်းတိုင်းဒေသကြီးနှင့် ကချင်ပြည်နယ်အတွင်းရှိ တိုင်းဆာ(ခေါ် )မိုင်းသာရှမ်း၊ တိုင်းလုံ(ခေါ် )ရှမ်းကြီး၊ တိုင်းနေ(ခေါ် )အထက်ရှမ်း၊ တိုင်းမောဝ်(ခေါ် )မောဝ်ရှမ်း၊ တိုင်းကဒူး(ခေါ် )ရှမ်းကဒူး၊ တိုင်းကနန်း(ခေါ် )ရှမ်းကနန်း၊ တိုင်းခွမ်(ခေါ်)မိုင်းခွမ်းရှမ်း၊ တိုင်းခမ်းတီး(ခေါ် )ခမ်းတီးရှမ်း၊  တိုင်းနိုင်း- တိုင်းလိုင်- တိုင်းချောင်း- တိုင်းလျဲန် ခေါ် ရှမ်းနီ စသည့် ရှမ်းမျိုးနွယ်စုများကို ကိုယ်စားပြု ဖွဲ့စည်းထားခြင်းဖြစ်သည်။

လက်ရှိတွင် ကချင်ပြည်နယ်၊ မိုးညှင်း၊ မိုးကောင်း၊ ဖားကန့်၊ ဗန်းမော်၊ ဝိုင်းမော် စသည့် မြို့နယ်များနှင့် စစ်ကိုင်းတိုင်းဒေသကြီးရှိ ဟုမ္မလင်း၊ ခန္တီးနှင့်ဗန်းမောက် စသည့် မြို့နယ်များ၌ အခြေပြုလှုပ်ရှားလျက်ရှိသည်။ 
ယခုလက်ရှိတွင် သျှမ်းနီအမျိုးသားများတပ်မတော်အား တပ်မဟာလေးခု၊ ဗဟိုဌာနချုပ်တစ်ခုတို့ဖြင့် ဖွဲ့စည်းထားသည်။ တပ်မဟာများမှာ တပ်မဟာ ၉၇၂၊ တပ်မဟာ ၈၉၁၊ တပ်မဟာ ၇၅၃ နှင့် တပ်မဟာ ၆၁၄ တို့ ဖြစ်သည်။

## ကိုးကား
## ပြင်ပလင့်ခ်များ
* SNA ၏ ဖေ့စ်ဘွတ်ခ်စာမျက်နှာ

ကဏ္ဍ:မြန်မာနိုင်ငံရှိ တိုင်းရင်းသား လက်နက်ကိုင် အဖွဲ့အစည်းများ
တိုင်းလိုင်ဘာသာစကား

**တိုင်းလိုင်** သို့မဟုတ် **တိုင်းလျန်** သို့မဟုတ် **ရှမ်းနီဘာသာစကား** သည် မြန်မာနိုင်ငံတွင် ပြောဆိုအသုံးပြုကြသော တိုင်းဘာသာစကားတစ်ခု ဖြစ်ပြီး ခန္တီးရှမ်းဘာသာစကားနှင့် ဆက်စပ်နေသည်။ ယင်းတွင် ကိုယ်ပိုင်အရေးအသားစနစ်ရှိသည်။ ပြောဆိုသူအရေအတွက် အတိအကျကောက်ခံထားခြင်း မရှိသော်လည်း ၁၀၀,၀၀၀ ဝန်းကျင်ခန့်ရှိမည်ဟု ခန့်မှန်းကြသည်။

## အမည်များ
တိုင်းလျန်၏ အမည်ကွဲများမှာ ရှမ်းနီ၊ ရှမ်းဗမာ၊ ရှမ်းကလေး၊ တိုင်းလျှန်၊ တိုင်းလိုင်၊ တိုင်းနိုင်း၊ တိုင်းဒိုင်း တို့ ဖြစ်ကြသည်။ (*Ethnologue*)

## ပျံ့နှံ့မှု
တိုင်းလိုင်ဘာသာစကားကို စစ်ကိုင်းတိုင်းဒေသကြီးအတွင်း၊ ဟုမ္မလင်းမြို့နယ် ရှိ ချင်းတွင်းမြစ်၊ ဧရာဝတီမြစ် နှင့် ဥရုမြစ် တလျောက်တွင် ပြောဆိုကြသည်။ ထို့ပြင် ကချင်ပြည်နယ်၊ အတွင်းရှိ မိုးညှင်းမြို့နယ်၊ ဗန်းမော်မြို့နယ် နှင့် မြစ်ကြီးနားမြို့နယ် တို့တွင်လည်း ပြောဆိုကြသည်။

## ဒေသိယစကားများ
တိုင်းလိုင်ဘာသာစကားတွင် အုပ်စုခွဲနှစ်ခုရှိပြီး **တိုင်းနိုင်း** နှင့် **တိုင်းလိုင်** တို့ ဖြစ်ကြသည်။ တိုင်းနိုင်းများမှာ မြစ်ကြီးနား-မန္တလေး မီးရထားလမ်းတလျောက်တွင် နေထိုင်ကြပြီး၊ တိုင်းလိုင်မှ ာဥရုမြစ် ချင်းတွင်းမြစ်တလျောက်နှင့် က​ဘော်ချိုင့်ဝှမ်း​ဒေသတို့တွင် နေထိုင်ကြသည်။ (*Ethnologue*)

## ကိုးကား
NGC 508

**NGC 508**သည် မိန် နက္ခတာရာမှ ဘဲဥပုံစံ ဂလက်ဆီဖြစ်ပြီး

## ပြင်ပလင့်ခ်များ 
* 
* SEDS

## ကိုးကား 
ကဏ္ဍ:မိန် နက္ခတ်တာရာ
NGC 509

**NGC 509** သည် မိန် နက္ခတာရာရှိ နှစ်ဘက်ခုံး ဂလက်ဆီဖြစ်ပြီး ကမ္ဘာမြေမှ အလင်းနှစ် ၈၇ မီလီယံ ကွာဝေးသည်။ ယင်းအား ၁၈၆၄ အောက်တိုဘာ ၁ တွင် ဂျာမန်လူမျိုး နက္ခတ္တပညာရှင် Albert Marth ဆိုသူက ရှာဖွေတွေ့ရှိခဲ့သည်။ 

## ပြင်ပလင့်ခ်များ 
* 
* SEDS

## ကိုးကား 
ကဏ္ဍ:မိန် နက္ခတ်တာရာ
NGC 510

**NGC 510** သည် မိန် နက္ခတာရာရှိ နှစ်လုံးတွဲ ကြယ်ဖြစ်ပြီး ၁၈၆၇ နိုဝငဘာ ၁၁ တွင် Herman Schultz ဆိုသူက ရှာဖွေတွေ့ရှိခဲ့သည်။

## ကိုးကား 
ကဏ္ဍ:မိန် နက္ခတ်တာရာ
NGC 512

**NGC 512** သည် အင်ဒရိုမ်ီဒါ ကြယ်စုတန်းရှိ ခရုပတ်ပုံစံ ဂလက်ဆီဖြစ်ပြီး နေအဖွဲ့အစည်းမှ အလင်းနှစ် ၂၁၇ မီလီယံ ကွာဝေးသည်။ ယင်းအား နက္ခတ္တပညာရှင် ဂျွန် ဟာရှယ်မှ ၁၈၂၇ နိုဝက်ဘာ ၁၇ ၌ ရှာဖွေတွေ့ရှိခဲ့သည်။

## ပြင်ပလင့်များ 
* 
* SEDS

## ကိုးကား
NGC 522

**NGC 522** သည် မိန် နက္ခတာရာမှ ခရုပတ်ပုံစံ ဂလက်ဆီဖြစ်ပြီး နေအဖွဲ့အစည်းမှ အလင်းနှစ် ၁၂၂ မီလီယံ ကွာဝေးသည်။ ယင်းအား Heinrich Louis d'Arrest ဆိုသူက ၁၈၆၂ စက်တင်ဘာ ၂၅ တွင် ရှာဖွေတွေ့ရှိခဲ့သည်။

## ပြင်ပလင့် 
* 
* SEDS

## ကိုးကား 
ကဏ္ဍ:မိန် နက္ခတ်တာရာ
NGC 523

**NGC 523** (**NGC 537** ဟုလည်း သိထား)

## ပြင်ပလင့် 
* 
* SEDS

## ကိုးကား
NGC 526

**NGC 526** သည် ပန်းပုဆရာ ကြယ်စုတန်းမှ ဂလက်ဆီတစ်စုံဖြစ်ပြီး နှစ်ခုစလုံးအား နှစ်ဘက်ခုံး ဂလက်ဆီဟု သတ်မှတ်သည်။ ဤဂလက်ဆီစုံတွဲအား ၁၈၃၄ စက်တင်ဘာ ၁ တွင် ဂျွန် ဟာရှယ်က ပထမဆုံး ရှာဖွေတွေ့ရှိခဲ့သည်။

## ပြင်ပလင့် 
* 
* SEDS

## ကိုးကား
ကဏ္ဍ:ပန်းပုဆရာ (ကြယ်စုတန်း)
NGC 527

**NGC 527** သည် ပန်းပုဆရာ ကြယ်စုတန်းမှ နှစ်ဘက်ခုံး ဂလက်ဆီဖြစ်ပြီး နေအဖွဲ့အစည်းမှ အလင်းနှစ် ၂၅၉ မီလီယံ ကွာဝေးသည်။ ယင်းအား ဂျွန် ဟာရှယ်က ၁၈၃၄ စက်တင်ဘာ ၁ တွင် ရှာဖွေတွေ့ရှိခဲ့သည်။

## ကိုးကား 
## ပြင်ပလင့် 
* 
* SEDS

ကဏ္ဍ:ပန်းပုဆရာ (ကြယ်စုတန်း)
NGC 725

**NGC 725** သည် စီတပ် ကြယ်စုတန်းမှ ခရုပတ်ပုံစံ ဂလက်ဆီဖြစ်ပြီး နေအဖွဲ့အစည်းမှ အလင်းနှစ် ၄၅၀ မီလီယံ ကွာဝေးသည်။ ယင်းအား Francis Preserved Leavenworth ဆိုသူက ၁၈၈၅ နိုဝင်ဘာ ၉ တွင် ရှာဖွေတွေ့ရှိခဲ့သည်။ 

## ပြင်ပလင့် 
* 
* SEDS

## ကိုးကား